“İcra başçısı oğlunun köməkliyilə mənə cinayət işi açdırdı” – Göyçayın icra başçısından şikayət - AzToday\n“İcra başçısı oğlunun köməkliyilə mənə cinayət işi açdırdı” – Göyçayın icra başçısından şikayət\nby Aztoday Xəbər Portalı 21 Sentyabr, 2021 [09:49]\n21 Sentyabr, 2021 [09:49]\n“250 min manatı mən yox, Mehdi Səlimzadə mənimsəyib…”\nGöyçay rayonu Qarayazı kənd sakini, hazırda Şəki Penitensiar Müəssisəsində saxlanılan Əliyev Loğman Kərim oğlu “AzPolitika.info”-ya ünvanladığı şikayət məktubunda Göyçayın icra başçısına qarşı müxtəlif ittihamlar irəli sürüb.\nŞikayətçi bildirir ki, başçının törətdiyi cinayəti onun üzərinə atıblar və şərləyərək həbs ediblər: “Göyçay rayon icra başçısı Mehdi Səlimzadənin törətdiyi cinayətə görə məni şərləyib həbs ediblər. Bu qanunsuzluğa etiraz olaraq 17 sentyabr 2021-ci il tarixdən ölüm aclığı aksiyasına başlamışam. Mənə qarşı irəli sürülən ittiham tam qanunsuzdur. Həmin pulları mən yox icra başçısı Mehdi Səlimzadə mənimsəyib ki, buna dair konkret və mötəbər subutlarım var.”\nŞikayətçi bildirir ki, onun rəhbərlik etdiyi idarəyə M.Səlimzadənin tapşırığı ilə əlavə işçilər qəbul olunub: “Mən 2015-ci ildə Göyçay rayon Sanitar-Təmizlik İdarəsinin rəisi vəzifəsinə təyin edilmişəm. Mehdi Səlimzadə isə 2016-cı ilin iyun ayında Göyçay rayon İcra Hakimiyyəti başçısı vəzifəsinə təyin olunub. Mehdi Səlimzadənin tapşırığına əsasən işə əlavə qəbul edilmiş şəxslərin adları işdə getsə də, özləri heç vaxt işə gəlməyiblər. Onların əmək haqqları isə birbaşa Mehdi Səlimzadəyə çatıb. Əgər istintaq düzgün aparılarsa, bu, sübut olunacaq. Çünki çoxlu sayda işçinin bir neçə il işə gəlmədən maaş almasını Göyçay rayon Sanitar Təmizlik İdarəsinin mühasibi Həmid Həmidov, mühəndis Fatma Hümmətova bilib və sənədlərə imza atıblar. Həmin şəxslərin işə gəlmələri barədə davamiyyət kitabına imzaları mühəndis Fatma Hümmətova özü atıb. Bu cinayətləri birbaşa Mehdi Səlimzadənin sifarişi ilə ediblər. Lakin onlar hazırda qorxularından susurlar. Ancaq ortada konkret subutlar var. Mehdi Səlimzadənin bu işə son qoymasını təkidlə tələb etdim deyə məni qanunsuz olaraq işdən çıxardı. İşimə bərpa olunmaq üçün məhkəməyə müraciət etdim. Ağdaş rayon məhkəməsinin 03 fevral 2021-ci il tarixli qətnaməsi ilə işimə bərpa olundum. Buna görə təlaşa düşən Mehdi Səlimzadə oğlunun köməkliyi ilə mənə qarşı qondarma cinayət işi açılmasına nail oldu. 24 avqust 2021-ci il tarixdə məni həbs etdilər. Hazırda barəmdə olan qondarma cinayət işinə Şəki Ağır Cinayətlər Məhkəməsində baxılır. 17 sentyabr 2021-ci il tarixdə cinayət işi üzrə hazırlıq məhkəməsi keçirildi.”\nLoğman Əliyev ona qarşı edilən haqsızlığa görə aclıq aksiyasına başladığını deyir: “Mən məhkəmə hazırlıq iclasında qanunsuz həbs olunmağıma etiraz olaraq ölüm aclığı aksiyasına başladığımı elan etdim. Bir daha mətbuat vasitəsi ilə elan edirəm ki, cinayət ittihamında qeyd edilən 250 000 manat pulu icra başçısı Mehdi Səlimzadə mənimsəyib. Buna dair konkret və mötəbər sübutlar var. Bu gün həbsdə mən yox Mehdi Səlimzadə olmalıdır.\nHəmin pullar hazırda sürücüsü olan qardaşı oğlu Toğrul Səlimzadə vasitəsilə Mehdi Səlimzadəyə çatdırılıb. Bundan əvvəl isə onun pul yığanı Mehdi Səlimzadənin digər qardaşı oğlu Səməd idi. Aralarında pula görə narazılıq oldu deyə onu uzaqlaşdırdı. Mehdi Səlimzadənin bütün fəaliyyəti ağır cinayətlərlə doludur.”\nSonda şikayətçi ölkə rəhbərliyinə müraciət edərək, haqq-ədalətin bərpa olunmasını xahiş edir: “Mən mətbuat vasitəsilə Prezident İlham Əliyev və Baş Prokuror Kamran Əliyevdən xahiş edirəm ki, mənim şikayətim obyektiv araşdırılsın. Törətdiyi ağır cinayətə görə həbsdə mən yox, Mehdi Səlimzadə özü olmalıdır.”


Şəxsiyyət inkişafının xüsusiyyətləri (2) » Qadin.Net ~ İlk milli qadın portalı\nŞəxsiyyət inkişafının xüsusiyyətləri (2)\n4. Məktəbəqədər yР°ş dövrü: 3 yР°şdР°n 6 yР°şР°dək.\nBu dövr üçün Р°pР°rıcı fəР°liyyət rРѕllu РѕyunlР°rdır. UşР°q rРѕllu РѕyunlР°rdР° bilР°vР°sitə insР°ni münР°sibətləri mənimsəyir və tədricən cəmiyyətin gələcək üzvü kimi fРѕrmР°lР°şır. BРµləliklə, məktəbəqədər yР°şlı uşР°qlР°rdР° rРѕllu РѕyunlР°r əsР°s yРµr tutmР°qlР° şəС…siyyətlərР°rР°sı münР°sibətlər mənimsənilir. Mənimsəmə prРѕsРµsində uşР°q özünəməС…sus istiqР°məti, С…üsusiyyəti, düşüncə tərzi РѕlР°n şəС…siyyət kimi təzР°hür Рµdir. Bu zР°mР°n uşР°qdР° təС…əyyül və simvРѕlik funksiyР°lР°r fРѕrmР°lР°şır, insР°ni münР°sibətlərə və işlərə ümumi fikir, bələdləşmə əmələ gəlir, tР°bРµçilik və idР°rəРµtməyə şüurlu münР°sibət təşəkkül tР°pır. Həmin dövrdə ictimР°i bР°С…ımdР°n əhəmiyyətli və qiymətləndirilən fəР°liyyət uşР°ğın Р°rtıq məktəb həyР°tınР° hР°zır РѕlmР°sınР° dəlР°lət Рµdir.\n5. Kiçik məktəb yР°ş dövrü: 6-10 yР°ş.\nHəmin dövrdə Р°pР°rıcı fəР°liyyət təlimdir. Təlim fəР°liyyətində uşР°q ictimР°i təcrübəni mənimsəyir, bilik, bР°cР°rıq, vərdişlərə yiyələnir və bu prРѕsРµsdə təbii РѕlР°rР°q, Рѕnun özü də inkişР°f Рµdir, həm də təlim Р°pР°rıcı fəР°liyyətə çРµvrilir. Təlim prРѕsРµsində niyyətli hР°fizə təşəkkül tР°pır, insР°ni münР°sibətlər, ətrР°f Р°ləmin cisim və hР°disələri hР°qqındР° biliklər mənimsənilir, məktəblidə nəzəri şüur və təfəkkür təzР°hür Рµdir, bunlР°r üzrə müvР°fiq tərz və qР°ydР°lР°r (rРµflРµksiyР°, Р°nР°liz, fikrən plР°nlР°şdırmР°) inkişР°f Рµdir, təlim tələbР°tı, mРѕtivləri yР°rР°nır, bilik sР°hələrinə mР°rР°q əmələ gəlir. Həmin yР°ş dövrünün nəzərə çР°rpР°n cəhətlər psiС…i hР°disələrin iС…tiyР°riliyi, hərəkətlərin dР°С…ili plР°nР° mР°lik РѕlmР°sı, yəni intРµriРѕrizР°siyР°nın mРµydР°nР° gəlməsidir.\n6. YРµniyРµtməlik dövrü: 10,11- 14, 15 yР°ş. РђpР°rıcı fəР°liyyət ictimР°i fР°ydР°lı fəР°liyyətdir. РћnР° dР°С…ildir: əmək, tədris, ictimР°i-təşkilР°ti işlər, şəС…si ünsiyyət, idmР°n və bədii fəР°liyyət. ŞəС…si ünsiyyət zР°mР°nı uşР°qdР° şəС…si münР°sibətlər dəyişir, РѕndР° yРµni kРµyfiyyətlər, mənlik şüuru fРѕrmР°lР°şır. YРµniyРµtmə ünsiyyət prРѕsРµsində müС…təlif şərР°itdə ünsiyyət tərzlərinə yiyələnir. Bu dövrdə nəzəri cəlb Рµdən cəhətlər özünüqiymətləndirmə, ətrР°fdР°kı Р°dР°mlР°rР° tənqidi münР°sibət, müstəqillik və «yР°şlılığР° mРµyl», kРѕllРµktiv həyР°t nРѕrmР°lР°rınР° tР°bРµ РѕlmР°q bР°cР°rığındР°n ibР°rətdir. РћnlР°rın С…üsusi fəР°llığı nəzərə çР°rpır və mРµylləri gРµniş Рѕlur.\n7. Gənclik dövrü: 15 – 25 yР°ş.\nHəmin dövrdə Р°pР°rıcı fəР°liyyət kimi tədris, pРµşə fəР°liyyəti çıС…ış Рµdir, əməyə tələbР°t, idrР°k mР°rР°qlР°rı, tədqiqР°tçılıq bР°cР°rığı ünsürləri, həyР°t plР°nlР°rı, şəС…siyyətin idРµyР°-əС…lР°qi, vətəndР°şlığı kimi kРµyfiyyətləri fРѕrmР°lР°şır, özünü şüurlu surətdə tənzim Рµdir. YР°şın bР°şlıcР° törəmələri dünyР°görüşü, pРµşə mР°rР°qlР°rı, özünüdərkРµtmə, Р°rzu və idРµР°llР°rdР°n ibР°rətdir. Tədris pРµşə fəР°liyyəti zР°mР°nı gənc nəsil pРµşə təlimi sР°həsinə istiqР°mət Р°lır, özünə sənət sРµçmək iddiР°sındР° Рѕlur.\nMövlР°nР° CəlР°ləddin Rumi


"Azərbaycanda elə vəzifələr var ki, aylıq maaşı 50 mindən çoxdur" • JURNALİST ARAŞDIRMA MƏRKƏZİ\nAna səhifə/Xəbərlər/İqtisadiyyat/“Azərbaycanda elə vəzifələr var ki, aylıq maaşı 50 mindən çoxdur”\n“Banklarda elə vəzifələr var ki, ayda 50 mindən çox maaşı var”. Bunu Qaynarinfo-ya açıqlamasında iqtisadçı alim Nazim Bəydəmirli “AccessBank”da aylarla boş qalan və aylıq gəliri 10-15 min manat olan Maliyyə üzrə Baş direktor vəzifəsinin səlahiyyətlərindən danışarkən deyib.\nEkspert sözü gedən vəzifənin 5-10 il təcrübə tələb etdiyini qeyd edib: “Belə iş yerləri əsasən özəl sektorda üstünlük təşkil edir. Eyni zamanda dövlət sektorlarında da var. Orta statistik Azərbaycan bankında filial müdiri 8-10 min və daha çox maaş alır. Bununla yanaşı həm də bonus alır. İdarə Heyətinin üzvləri, müxtəlif departament rəhbərlərinin maaşları 10 min manatdan yuxarıdır. Bu vəzifəni tutmaq üçün kifayət qədər bilik və təcrübə lazımdır. Həmçinin onun bank sektorunda tanınması da vacibdir. Elə vəzifələr var ki, aylıq maaşı 50 mindən çoxdur. Onların da bundan əlavə, bonusları olur. Müxtəlif banklar, sığorta şirkətləri və digərləri fəaliyyətlərində elə sxemlər qururlar ki, əslində ilin yekunlarına dair az gəlir göstərirlər. Bunu az vergi ödəmək məqsədi ilə edirlər. Bəzən belə sxemlərdən istifadə olunur. Bir çox bank sahiblərinin səhmdarlarının illik gəlirləri haqqında statistik məlumatlar yayılmışdı və cəmiyyət buna təpki göstərmişdi”.\nEkspert Azərbaycanda iqtisadiyyatın şəffaflaşdırılmasına ehtiyac olduğunu bildirib: “Bunun üçün nizam-intizamlı vergi ödəyicilərinə müəyyən güzəştlər olmalıdır. Ancaq təəssüf edirəm, böyük şirkətlər, o cümlədən banklar oliqrax qruplara, məmur sahibkarlığına məxsusdur deyə, onlar da çox asan yollarla vergidən yayına bilirlər. Müxtəlif xərclərini şişirdərək vergi qanunvericiliyini pozmamaq üçün daha dərin, daha düşünülümş maliyyə sxemləri qurur və normal da qazanırlar”.\nLatviya qondarma "erməni soyqırımı"nı tanıdı\nSəfər Mehdiyevin inspektorlarının sahibkarlara verdiyi bağlama işgəncəsi – FAKTLARLA


13:35 04.08.2016 (Yenilənib 13:40 04.08.2016)\nRamilə Abdulxalıqovanın döyülərək öldürülməsində təqsirli bilinən anası, Ağsu rayon sakini Samirə Narıyeva da tutulub.\nBAKI, 4 avq-Sputnik. Xırdalanda 6 yaşlı qızın öldürülməsində anası təqsirləndirilir.\nSputnik Daxili İşlər Nazirliyinə istinadla xəbər verir ki, Abşeron Rayon Polis İdarəsi əməkdaşlarının həyata keçirdikləri əməliyyat-axtarış tədbirləri nəticəsində iyulun 30-da 6 yaşlı Ramilə Abdulxalıqovanın döyülərək öldürülməsində təqsirli bilinən anası, Ağsu rayon sakini Samirə Narıyeva da tutulub.\nSözügedən hadisə bir neçə gün əvvəl Xırdalan şəhərində qeydə alınıb. Şəhər sakini, 6 yaşlı Ramilə Abdulxalıqovanın üzərində xəsarətləri olan meyiti küçədə tapılıb.\nUşağın anası Samirə Narıyeva polisə qızının avtomobil vurması nəticəsində öldüyünü bildirib. Araşdırmalar zamanı qızın avtomobillə vurularaq deyil, qətlə yetirildiyi müəyyənləşib.\nHəyata keçirilən tədbirlər nəticəsində hadisənin əvvəllər məhkum olunmuş Elnur Hacıyev tərəfindən törədildiyi məlum olub.\nE. Hacıyev saxlanılıb və o öz ilkin ifadəsində azyaşlı qızı döyərək öldürdüyünü etiraf edib.\nSaxlanılan şəxsin öldürdüyü azyaşlı qızın anası ilə qeyri-rəsmi nikahda olduğu bildirilir.\nAbşeron Rayon Polis İdarəsi, Ramilə Abdulxalıqova, Xırdalan, Daxili İşlər Nazirliyi


Olaylar.az 18.06.2021 13\n"OLAYLAR"-a Xidmətdən bildirilib ki, Ülvi Mehdiyev qonağa "ASAN xidmət" mərkəzləri barədə ətraflı məlumat verib. O bildirib ki, şəffaflığın artırılması və müasir innovasiyaların tətbiqi baxımından "ASAN xidmət"in yaradılması ilə Azərbaycanda səmərəli dövlət idarəçiliyinin təmin edilməsi sahəsində ciddi nailiyyətlər əldə olunub. Bundan başqa "ASAN xidmət"in 2015-ci ildə Birləşmiş Millətlər Təşkilatının Dövlət Xidmətləri Mükafatına, 2019-cu ildə isə BMT-nin rəqəmsal idarəetmənin tətbiqi ilə dövlət xidmətlərinin inkişafı sahəsində xüsusi mükafatına layiq görülməsi qonaqların diqqətinə çatdırıb.\nEyni zamanda qonağa Elektron Hökumətin İnkişafı Mərkəzinin , ABAD-ın, elcə də "INNOLAND" İnkubasiya və Akselerasiya Mərkəzinin fəaliyyəti barədə məlumat verilib.\nGörüş çərçivəsində Dövlət Agentliyi ilə AİB arasında davam edən "Yerli Texnoloji Startapların İnkişafının Təşviqi" layihəsi çərçivəsində görülən işlər və planlaşdırılan fəaliyyətlər barədə müzakirələr həyata keçirilib. Bundan əlavə "ASAN xidmət" modelinin AİB-in dəstəyi ilə 3-cü ölkələrdə tətbiqi sahəsində fikir mübadilə aparılıb.\nQonaq "ASAN xidmət", eləcə də Dövlət Agentliyi tərəfindən həyata keçirilən layihələrin onda böyük təəssürat yaratdığını, bundan sonra da müvafiq istiqamətlər üzrə əməkdaşlığın genişlənəcəyini ifadə edib.\nSonda qonağa "ABAD"çı tərəfindən hazırlanmış xatirə hədiyyəsi təqdim edilib.\nTags: # Ülvi Mehdiyev # Asan Beynəlxalq Assosiasiyası # Asan Xidmət # Bmt # Azərbaycan Respublikasının Prezidenti Yanında Vətəndaşlara Xidmət Və Sosial Innovasiyalar Üzrə Dövlət Agentliyi # Innoland # Birləşmiş Millətlər Təşkilatı # Azərbaycan\nBu xəbər Olaylar.az saytından 18-06-2021 11:51 tarixində götürülmüşdür.


Ərdoğan Azərbaycanda Türkiyə hərbi bazası haqda | Azadliq\nHome Aktual Ərdoğan Azərbaycanda Türkiyə hərbi bazası haqda\non: İyun 17, 2021 In: Aktual, Dünya\nOnun sözlərinə görə, hazırda əsas iş Azərbaycanın sərhədi boyunca təhlükəsizliyin təminatıdır\nPrezident Receb Tayyib Ərdoğan Şuşa Bəyannaməsi çərçivəsində Azərbaycanda Türkiyə hərbi bazasının qurulmasının mümkünlüyünü istisna etmir. Türkiyənin NTV televiziyasının məlumatına görə, Ərdoğan bunu iyunun 17-də keçirdiyi mətbuat konfransında deyib.\n“Bu məsələ fərqli şəkildə inkişaf etdirilə bilər”\nƏrdoğan hərbi baza məsələsinin açıqlanan maddələrin xaricində olmadığını, “daha sonra gəlişmə, genişləmə”nin mümkün olduğunu deyib.\n“Düşünürəm ki, Azərbaycan və Rusiya prezidentləri İlham Əliyevlə Vladimir Putinin görüşlərində bu məsələ fərqli şəkildə inkişaf etdirilə bilər. Bizim görüşlərdə inkişaf etdirilə bilər”, – Ərdoğan deyib.\nOnun sözlərinə görə, hazırda əsas iş Azərbaycanın sərhədi boyunca təhlükəsizliyin təminatıdır.\nİyunun 15-16-da Azərbaycanda səfərdə olan Ərdoğan Əliyevlə Şuşa Bəyannaməsi imzalayıb. Sənədin bəndlərindən biri tərəflərdən birinin təhlükəsizliyi və suverenliyinə təhdid yaranacağı halda hərbi əməkdaşlığı nəzərdə tutur.\nƏrdoğan tezliklə rusiyalı həmkarı Vladimir Putinlə görüşəcəyini də dilə gətirib. O, Zəngəzur dəhlizi ilə bağlı Rusiya ilə fikir ayrılığı olmadığını deyib.\n“İndiki məqamda Rusiya tərəfdən fikir ayrılığı, yaxud Zəngəzur dəhlizi üzrə işi təxirə salmaq niyyəti olduğunu düşünmürəm. Əksinə, Rusiya burada yardımçı vəzifəsindədir”, – o bildirib. Ərdoğan Azərbaycanın Zəngəzur layihəsinin çox əhəmiyyətli olduğunu, onu dəstəklədiklərini bir daha vurğulayıb.\nƏrdoğan iyunun 16-da parlamentdə çıxışı zamanı “Zəngəzur dəhlizi”nin bölgəyə gətirəcəyi faydaların sözlə ifadəsinin mümkün olmadığını deyib: “Bütün bunlar Azərbaycanla birlikdə Ermənistan üçün də yeni bir dönəmin başlanğıcıdır. Zəngəzur dəhlizi ilə çəkiləcək dəmiryol ilə ermənilər də hərəkət edə, Moskvaya gedə biləcək, bununla özlərini saldıqları blokadadan qurtulacaqlar. Türkiyə ilə sərhədlərin açılmasının Ermənistan üçün faydalarını saymaqla bitməz”.\nPrezident Əliyev iyunun 15-də deyib ki, Şuşa bəyannaməsi 100 il əvvəl imzalanmış Qars sazişinə istinad edir. Qars sazişi Türkiyə ilə Azərbaycanın müttəfiqliyi, o cümlədən iki ölkə arasında quru yolunun yaradılmasını nəzərdə tutur.


“Türk Dünyasının Liderləri-Əliyevlə Ərdoğan Şuşada Müttəfiqlik bəyannaməsini imzalamaqla, Türkiyə-Azərbaycan birliyinin növbəti Zəfər dastanını yazdılar və yaratdılar”-JALƏ ƏLİYEVANIN BAXIŞI – EtikXəbər\nTarix 15 iyun 2021-ci il…\nHəmin gün, həmin məkan növbəti Tarixi hadisəyə şahidlik etdi, növbəti Tarixi hadisəninin, Türkün, Türk Dünyasının, sarsılmaz və qırılmaz Azərbaycan-Türkiyə, Türkiyə-Azərbaycan qardaşlığının, həmrəyliyinin növbəti Zəfər Dastanının şahidi oldu.\nQəlbi Türklüklə, Türk Dünyası, Azərbaycan və Türkiyə birliyi ilə döyünənlərin, vuranların hamısı həmin gün, həmin an yaşananlara, yaşadılanlara Sevinc, Qürur göz yaşları şahidlik etdi.\n15 iyunda-tarixi və müqəddəs Milli Qurtuluş günündə yeni Diriliş və Doğuluş günü Tarixə əbədiyyən və qızıl hərflərlə həkk edildi…\nDünyaya, bizi hələ də görmək istəməyən, gözməzdən gələn kəslərə və dairələrə, fitnə-fəsad çevrələrinə əsl qardaşlıq və həmrəyliyin, birgə döyünməyin, birgə vurmağın necə olduğunu növbəti dəfə nümayiş etdirdilər…\nQoy həmişə dostlar baxıb sevinsin, dostları sevindirək, qoy həmişə düşmənlər seyr edib məyus və kor olsunları, düşmənləri növbəti Dərslərimizlə, Tarixi Dastanlarımızla, Zəfərlərimizlə kor və məyus edək!\nBəli, 2020-ci ilin 8 noyabr Qələbəsindən və 2021-ci ilin “Xarıbülbül” Zəfərindən sonra, cəmi 7 ay 7 gün (və rəqəmlərin müqəddəsliyinə baxın) sonra göz bəbəyimiz, mədəniyyət ocağımız Şuşa sözün əsl və gerçək mənasında növbəti Qurtuluşunu, növbəti Xilasını və növbəti Zəfərini yaşadı…\nQardaşlığımız, dostluğumuz, birgəliyimiz, həmrəyliyimiz, müttəfiqliyimiz bir daha tarixi imzalarla möhkəmləndirildi, müttəfiqləşdirildi…\nBununla yanaşı, Tərəflər Azərbaycan və Türkiyəni birləşdirən Azərbaycan Respublikasının qərb rayonları ilə Azərbaycan Respublikasının Naxçıvan Muxtar Respublikası arasında dəhlizin (Zəngəzur dəhlizi) açılmasının və həmin dəhlizin davamı kimi Naxçıvan-Qars dəmir yolunun tikintisinin iki ölkə arasında nəqliyyat-kommunikasiya əlaqələrinin intensivləşməsinə mühüm töhfə verəcəyini qeyd edirlər və sair və ilaxır…\nMənə elə gəlir ki, bu bəndlərin şərhinə, geniş, uzun-uzadı izahatına da ehtiyac, gərək qalmır…\n“Əziz qardaşım Azərbaycanda dəfələrlə olub, ancaq biz ilk dəfə Qarabağ torpağında – Şuşada bir yerdəyik. Bu səfərin tarixi əhəmiyyəti var. Çünki bu gün imzalanmış Birgə Bəyannamə – Müttəfiqlik haqqında Bəyannamə əlaqələrimizi ən yüksək zirvəyə qaldırır”-deyən Azərbaycan Prezidentinin də bəyan etdiyi kimi, Bəyannamənin adı Müttəfiqlik haqqında Bəyannamədir və bu ad özü-özlüyündə hər şeyi göstərir, hər şeyi deyir.\nBeynəlxalq müstəvidə birgə əməkdaşlığımız, fəaliyyətimiz, siyasi əlaqələr, iqtisadi-ticarət əlaqələri, mədəniyyət, təhsil, idman, gənclər siyasəti, demək olar ki, bütün sahələr əhatə olunur. Enerji təhlükəsizliyinin, Cənub Qaz Dəhlizinin önəmi Türkiyə, Azərbaycan və Avropa üçün göstərilir və hər bir məsələ çox böyük önəm daşıyır. Və onların arasında iki məsələ xüsusilə qeyd edilməlidir.\nSonra “Türkiyə olaraq biz də coğrafi qonşuluq əlaqələrimizi daha dərin əməkdaşlıqlara yönəltmək istəyirik. Ermənistanın ona xoş niyyətlə uzadılan həmrəylik əlini tutmasını, ortaq gələcəyi birlikdə formalaşdırmaq fürsətindən yaxşı istifadə etməsini arzu edirik. Altılı platforma dedik. Bu altılı platformada bildiyiniz kimi, Rusiya, Türkiyə, Azərbaycan, Ermənistan, Gürcüstan və İran var. Bu altılı platforma ilə birlikdə artıq istəyirik ki, bölgə rahatlıqla, sülh içində yaşanan bir bölgə olsun. Bu addımı atmaq üçün biz qardaşımla birlikdə hər cür fədakarlığa hazırıq. Cənab Putin eyni qaydada bu cür fədakarlığa hazırdır”-deyən Türkiyə Cümhurbaşqanının bəyan etdiyi kimi, bu istiqamətdə atılacaq addımlarla bölgə bir sülh bölgəsinə çevriləcək. Və bu tarixi fürsətin reallığa söykənməyən həvəslər, ifadələr və fəaliyyətlərlə qaçırılmaması ən böyük arzumuzdur. Bölgədəki yeni reallığa fayda vermək istəyən hər kəsin nifrət və təhrik siyasətindən əl çəkərək sülh və əməkdaşlığı təşviq etməyə istiqamətlənməsi əsas şərtdir. Belə bir mühit formalaşanda Ermənistan ilə münasibətlərin normallaşması üçün biz də üzərimizə düşəni edəcəyimizi hər fürsətdə deyirik.\nBu ümidverici proses Azərbaycan ilə Ermənistanın imzaladıqları atəşkəs razılaşmasını əhatəli və uzaqgörən bir sülh müqaviləsi ilə tamamladıqları halda çox sağlam şəkildə davam edəcəyinə inanırıq.\nBəli, qısa zaman kəsiyində Tarixi hadisələrə, Zəfərlərə şahidlik edən Şuşamız Tüklüyün, Türk Dünyasının, Azərbaycan-Türkiyə qardaşlığının, birgəliyinin tarixində öz adını Tarixə yazdırdı, Şuşa həm də birlik və bərabərliyinin, dostluq və qardaşlığının simgəsinə çevrildi..\nTük Dünyası, Azərbaycan və Türkiyəm, gözlərin aydın, Şuşa-“Müttəfiqlik” bəyannamən mübarək, qutlu olsun!\nYaşasın, birlik və bərabərliyimiz, dostluq və qardaşlığımız, var olsun, Türkün Dastan, Zəfər yazan Liderləri-cənab Əliyev və sayın Ərdoğan!


Uşağınız altını isladırsa... » Qadınla.Com - Qadınlar Birİncidir!\nTarix: 27-10-2012, 13:00\nŞərhlər: Baxılıb: 1526\nUşağınız gecələri altını isladırsa prioritetli olaraq bir mütəxəssis həkim tərəfindən müayinə edilməsi lazımdır. Bu müayinədə uşağın gecə altına qaçırmasının fizioloji bir səbəbi olub olmadığı araşdırılar.\nGecə altını islatma fizioloji bir xəstəlikdən ötəri meydana gəlirsə həkiminiz bunun diaqnozunu qoyduqdan sonra xəstəliyin müalicəsi üçün lazım olan mərhələləri izləyəcək. Əgər fizioloji baxımdan bir problem yox isə də sizi psixologiya hissəsinə sövq edəcək. Uşaqlarda alt islatma daha sıx olaraq psixoloji faktorlardan ötəri meydana gəlir. Uşağın həyatında böyük bir dəyişmənin olması, ani bir kədər yaşaması ya da sıx bir stress hiss etməsi kimi bir çox səbəbdən ötəri altını islatma problemi yaşana bilər. Uşaqlar xüsusilə də ailə içi şiddət hadisələrində böyük psixoloji zədələr yaşayarlar. Şiddət uşağın özünə qarşı olmasa belə sevdiyi birinə məsələn anaya belə şiddət göstərilməsi ciddi psixoloji problemlərə yol aça bilər. Tərcümə və Redaktə etdi: PURE LOVE loading... 0\nUşaqlarda əsəb problemi


“3500 nefer onun kölesidir” - Azadliq Xeber\n“3500 nefer onun kölesidir”\n"3500 nəfər onun köləsidir"\n17:25 xeber – Təxminən 3.5 min insan İraqda İŞİD-in əsirliyində saxlanılır.\nAzadlıq.az xəbər verir ki, anspress-in xarici mətbuata istinadən verdiyi məlumata görə, bu barədə İraqa yardım Missiyası və Birləşmiş Millətlər Təşkilatının İnsan Hüquqları üzrə Ali Komissarlığının birgə hesabatında qeyd olunub.\n“İŞİD”in əsirliyində olanlar əsasən yezidi cəmiyyətindən olan qadınlardır. Əsirlikdə həmçinin başqa etnik və dini azlıqların nümayəndələri var” deyə hesabatda yazılıb.\nMəlumata görə, 2014-cü il yanvarın əvvəli ilə 2015-ci il 31 oktyabr arasındakı dövrdə İraqda qarşıdurma nəticəsində 19 mindən çox adam həlak olub, 36 min nəfər yaralanıb.\n2014-cü ilin yanvarından 3.2 mln adam müvəqqəti köçkün adını alıb ki, onların arasında da 1 milyon məktəb yaşlı uşaq var.\n“İŞİD” sistemli və geniş miqyaslı zorakılıqlar, insan hüquqlarına dair beynəlxalq qanunlara zidd əməllər törədir. Bu cinayət əməllərini bir çox hallarda insanlığa qarşı soyqırım adlandırmaq olar” deyə sənəddə qeyd olunur.\nHesabat “İŞİD”in qurbanlarının və şahidlərin sübutları əsasında hazırlanıb.\nƏsasən İraq və Suriya ərazisində fəaliyyət göstərən bu terror təşkilatı 2014-cü ilin yanvarından öz müstəqilliyini elan edib. 2014-cü ilin iyulunda isə xilafət elan edilən İŞİD-in rəhbəri Əbu Bəkr əl-Bağdadi seçilib.\nHələ 2014-cü il 11 iyunda İŞİD Türkiyənin Mosul Baş konsulluğunu ələ keçirərək baş konsul ilə birlikdə 49 adamı ələ keçirmişdi. İŞİD’in baş konsulluq və elektrik stansiyası basqınlarında ümumilikdə 80 türk vətəndaşı girov götürülmüşdü.\n2014-cü il 15 iyunda Tikrit şəhərinə hücum edən İŞİD ələ keçirilən 2700 polis məmurundan 1500-nü öldürmüşdü.\n2014-cü ilin yayından 2015-ci ilin sentyabr ayına qədər 95 qadın müxtəlif səbəblər üzündən İŞİD terrorçuları tərəfindən öldürülüb. İraqın Mosul şəhərində isə terror qruplaşması tərəfindən ən azı 120 nəfər edam edilib, 350-dən çox şəxs əsir götürülüb.\nİŞİD-in cinayətləri və qətlə yetirdiyi insanların dəqiq statistikası məlum olmasa da, bu terror qruplaşmasını insanlığa qarşı yaradılan ən vandal təşkilat adlandırmaq olar. Təəssüf doğuransa, belə qatı cinayətlər törədən, qadınların, uşaqların qanını tökən, dözülməz işgəncələr verən bir terror qruplaşmasının 40-a yaxın ölkədə maliyyə mənbələri, siyasi dəstəkçilərinin mövcud olması faktlarıdır.


"Kreditləşmə sistemində problemlər var" » Etatist.com internet qəzeti\n"Kreditləşmə sistemində problemlər var"\nAMB sədri Elman Rüstəmov məlumat verib\n"Bu gün bank sektorunda 6,5 mlrd. manatdan çox vəsait var və bu vəsait iqtisadiyyatın kreditləşdirilməsinə yönəldilmir".\n“Report”un verdiyi xəbərə görə, bu barədə AMB sədri Elman Rüstəmov məlumat verib.\n"Bu vəsaitin də təxminən 70%-dən çoxu ölkənin sağlam banklarında cəmləşib. Bu vəsait nəyə görə kreditləşməyə yönəldilmirsə, bu, bütövlükdə kreditləşmə sistemində digər problemlərin olmasına işarə edir. Biz öz diqqətimizi bu problemlərə cəlb etməliyik", - deyə baş bankir qeyd edib.\n"Pul kütləsini ayırırıqsa və bu vəsaitlər kreditləşməyə, yeni biznesin formalaşmasına yönəlmirsə, pul ya istehlak bazarına yönəlir, yaxud da valyuta bazarına qayıdır", - deyə E.Rüstəmov əlavə edib.\nOnun fikrincə, həmin vəsaitin istehlak bazarına yönəlməsi qiymətlərin əlavə artımına gətirib çıxara bilər ki, bu da yaranmış vəziyyətdə müsbət amil deyil.\n"İkincisi isə xarici vəziyyətdə gərginlik olanda bu vəsaitlər valyuta bazarına qayıdır və manatın məzənnəsi üçün əlavə risklər yaradır. Beynəlxalq təcrübəyə əsasən, mərkəzi banklar pul-kredit siyasətini o vaxt yumşaldır ki, inflyasiya təhlükəsi ötüb keçib. Mərkəzi banklar qiymətlərin sabitliyi probleminin həll olunmasına tam əmin olandan sonra pul kütləsini genişləndirməyə, iqtisadi aktivliyə dəstək verməyə gedir", - deyə AMB sədri qeyd edib.\n"Manatın məzənnəsi üçün hər hansı risklər görmürük"\nBeynəlxalq reytinq agentliyi Azərbaycan bank sektorunun əsas problemini açıqladı


Bütöv Ağdamın bir parasında – Novator.az\nÖz millətinin tarixini, taleyini bilməsən, dümdüz əkin sahələrini yarıb keçən dərin-dərin səngərləri görməsən, bu səngərlərdə illər uzunu yağışın, qarın, günün altında keşik çəkmiş əsgərləri ürəyinin sevgisi, yaddaşının ağrısıyla xəyalında canlandırmasan, kəndlərin qırağına, məktəblərin qabağına çəkilmiş daş hasarların bir vaxt adamları düşmən gülləsindən qorumaq üçün olduğunu anlamasan, heç deməzsən bura vur-tut altı-yeddi ay əvvələcən döyüş meydanı – cəbhə xətti olub.\nAğdam rayonunun 27 ildən çox cəbhə xəttinə düşmüş kəndlərinə psixoloq Azad İsazadənin başçılıq elədiyi qrupla gəlmişik. Qrupun məqsədi müharibənin təsir elədiyi adamlara, ən çox da qadınlara, uşaqlara, yeniyetmələrə mobil psixo-sosial yardım göstərməkdi.\nSəfərli kəndində keçmiş poçt şöbəsində yerləşən “Üfüq” Xeyriyyə Cəmiyyətinin Ağdam Uşaq Günərzi Qayğı Mərkəzində Azad İsazadə qadınlara müharibədən qalma qorxuları yenməyin vacibliyindən danışır.\nAğdam rayonu 1990-cı illərin əvvəllərindən müharibə zonasına çevrilib. 1993-cü ildə rayonun yarıdan çoxu işğal altına düşüb. Buralar Azərbaycan qoşunlarıyla Ermənistan qoşunlarının üz-üzə dayandığı yerə – cəbhə xəttinə dönüb. 1994-cü ilin mayında atəşkəs imzalansa da, heç də həmişə sakitlik olmayıb. Atəşkəs yüz dəfələrlə, min dəfələrlə pozulub. 2016-cı ilin Aprel döyüşlərində buralar yenidən od-alova bürünüb. Sonra yenə atəşkəs imzalanıb. 2020-ci ilin payızında yenidən müharibə başlanıb, 44 gün buralarda yer-göy silkələnib, Ağdam axır ki, tam azad olunub. Atəş yenidən kəsilib, amma şəhidlərimiz, itkinlərimiz, yaralılarımız var, evlər dağılıb, adamlar köçkün düşüb, 30 ilə yaxın gərginliyin stressi, həyəcanı, ağrı-acısı qalıb.\nDöyüşlərin qızğın çağlarında qadınlar, uşaqlar buralardan çıxarılıb təhlükəsiz yerlərə aparılsa da, əslində müharibənin ən böyük zərbəsi elə qadınlara, uşaqlara dəyib. Ən çox da qadınlara.\n– Psixoloqların posttravmatik stress pozuntusu adlandırdığı bir problem var: hadisə ötüb keçir, amma onun ağrılı xatirəsi, qorxusu, həyəcanı keçib getmir. – Azad İsazadə Ağdam Uşaq Günərzi Qayğı Mərkəzində qadınlarla söhbətində deyir. – O qorxular götürülməsə sümüyə işləyər, adamın ömrünü çürüdər. Biz burda sizinlə söhbətləşməklə, sizə stressi götürməyin yollarını öyrətməklə istəyirik silahların susduğu bu dövrdə ömrünüzü daha rahat, daha sakit yaşaya biləsiz.\nPsixoloq Zümrüd Əkbərova qadınlarda posttravmatik stress pozuntusunun əlamətlərini araşdırır. Yuxusuzluq, iştahasızlıq, səksəkə… Demək olar hər kəsdə bir əlamət, daha doğrusu, bir yığın əlamət var.\nQadınlar müharibədən qalma stressdən öz bildikləri kimi çıxmağa çalışırlar.\n– Başımızı işlə qatırıq, – biri deyir.\n– Özümüzə təskinlik veririk, – o biri dillənir.\n“Necə istirahət eləyirsiz” sualına “Nə istirahət, kənd arvadlarında istirahət yoxdu, qadan alım, – cavabı gəlir. – Şəhərə baxma, kənd arvadlarında özünə baxım yoxdu”.\nHiss eləyirsən ki, bu zəhmətkeş, qayğıkeş, özünə baxımsız da görünüşündən xanım-xatınlıq yağan analar, nənələr üçün Uşaq Günərzi Qayğı Mərkəzinin balaca otağında oturub şəhərdən – “özünə baxımlı adamların yaşadığı” Bakıdan gəlmiş psixoloqlarla söhbətləşmək də elə istirahətdi.\n– Bilirsən, onlarla bu söhbətləri aparan yoxdu, – Zümrüd Əkbərova içəridə qadınlara stressdən qurtulmağın yollarını öyrətdiyi vaxtda biz Azad İsazadəylə mərkəzin həyətində söhbətləşirik. – Əslində bu adamların hər birinin ayrı-ayrılıqda psixoloq yardımına ehtiyacı var.\nAnaların, nənələrin bir neçəsi uşağını, nəvəsini də götürüb gəlib. Qadınların içəridə stressi azaltmaq yollarını məşq elədikləri anlarda Azad İsazadə həyətdə balaca uşaqların başını qatmağa çalışır, üfürəndə içindən al-əlvan köpük şarlar çıxan oyuncağı onlara verib:\n– Bir-bir üfürün! – deyir. – Əvvəlcə sən. Afərin! İndi də ver qaqaş üfürsün.\n– Onun adı Uğurdu.\n– Bəs sənin adın nədi? – Azad İsazadə gülümsəyir.\nO birinin də adı Nərgizdi.\nƏzizə, Nərgiz, Uğur – həyətdə çığırışa-çığırışa uçuşan ovuc içi boyda şarları tutmağa çalışırlar. Amma köpük şarları tutmaq olmur, toxunan kimi partlayır. Bu, hər həftə kəndlərinin böyründə minaaxtaranların tapıb partlatdığı minaların səsini eşidən uşaqlar üçün ən qorxusuz, ən şən partlayışlardı.\n27 ildən çox yarıdan çoxu işğal altında olmuş Ağdam rayonu öz bütövlüyünə altı ay qabaq – 2020-ci ilin noyabrında qovuşub. Həmin il sentyabrın 27-dən başlanan müharibədə 30 ilə yaxın işğal altında saxladığı torpaqların bir hissəsini – Cəbrayıl, Füzuli, Zəngilan, Qubadlı, Şuşa şəhərlərini, bu rayonların, eləcə də Xocavənd, Xocalı, Laçın rayonlarının, keçmiş Ağdərə rayonunun bir çox məntəqəsini uduzan Ermənistan 44 gün sonra özünü onun dadına yetirmiş Rusiyanın vasitəçiliyi ilə noyabrın 10-da Azərbaycanla saziş bağlayıb, işğal altındakı torpaqların daha bir parçasından – Ağdam, Kəlbəcər, Laçın rayonlarından qoşununu geri çəkməyə boyun olub. Azərbaycan Ordusu Ağdam şəhərinə, rayonun azadlığa susamış kəndlərinə, qəsəbələrinə noyabrın 20-də, Kəlbəcər rayonuna noyabrın 25-də, Laçın rayonuna dekabrın 1-də qədəm qoyub. Hələlik Xankəndi, Xocalı, Ağdərə, Xocavənd şəhərləri, Şuşa, Xocalı, Xocavənd rayonlarının, keçmiş Ağdərə rayonunun bir hissəsi işğal altında qalır. Oraları 10 noyabr sazişiylə Azərbaycana gətirilən Rusiya qoşunu dövrəyə alıb. Laçın şəhəri, Laçın rayonunun bir neçə kəndi də hazırda rusların nəzarətindədi.\nİşğaldan qurtulmuş torpaqlarımıza, eləcə də Ağdamın yenicə azadlığa çıxan hissəsinə hələ ki, ancaq dövlət-hökumət adamları, rəsmi icazə kağızı olanlar, hərbçilər, minaaxtaranlar, bir də xaraba qalmış şəhərləri, kəndləri, yolları camaat yurd-yuvasına qayıdana kimi abadlaşdırmağa çalışan inşaatçılar gedib-gələ bilir.\nAğdam Uşaq Günərzi Qayğı Mərkəzindən qayıdanda psixoloq Orxan Oruc maşını Köçərli dördyolundan Ağdam şəhərinə sarı sürür. Bura Ağdamın baş yoludu. Bir az irəliləyəndən sonra köhnə cəbhə xəttinə çatırıq. Hələ buranı keçməyə icazə yoxdu – icazəsi olanlardan savayı. Ağdam yolu yenidən salınır. Fəhlələr yola tökülüb. Yük maşınları partapart işləyir. Əsgərlərimizin 27 ildən çox keşik çəkdiyi postda indi polislər dayanıb – köhnə cəbhə xəttinin o üzünə, Ağdamın yeni azad olunmuş hissəsinə keçmək istəyənlərin icazə kağızını yoxlamaq üçün. Biz onlara zəhmət vermirik, icazə kağızımız yoxdu, eləcə yol çəkilişinə, bir də yolun o üzündə altı aydı azadlığa çıxmış torpaqlara baxıb, gözümüzü sevindirib, postun qabağından geri dönürük.\nBu yolun gurhagur işləyəcəyi günlərə, postun o üzündə xaraba qalmış kəndlərin, yolun başında daşı daş üstə qalmamış Ağdam şəhərinin şənlikli-şenlikli, yaslı-qaralı çağlarına, bir sözlə, həyat deyilən şey adi vəziyyətində necədisə o cür sadə, həm də o qədər mürəkkəb, yaxşılı-pisli, xeyirli-şərli günlərinə az qalıb. Yarı yoldan qayıtmağımız müvəqqətidi, ona görə ürəyimiz toxtaqdı.\n– Həyat enişli-yoxuşludu, uşaqlar. – Psixoloq qrupu Ayaq Qərvənd kənd orta məktəbindədi. Qrupun üzvü Atəş Musazadə dərs lövhəsi qarşısında 7-ci sinif şagirdləriylə söhbətləşir. O, lövhədə iki xətt çəkib. Biri düz, o biri əyri-üyrü, dalğavarı. – Həyatda heç də hər şey dümdüz getmir. Həyat bu düz xətt kimi deyil, belə həyat yoxdu. Həyat, bax, bu dalğavarı xətt kimidi, enişli-yoxuşludu. Sizin indiyə qədərki ömrünüz də belə olub, indidən sonrakı ömrünüzdə də belə olacaq; uğurlar, uğursuzluqlar, qalxmalar, enmələr olacaq. Hamının həyatı belədi. Ayrı cür həyat yoxdu.\nPsixoloq şagirdləri dünyanın hər üzünə hazırlaşdırmağa çalışır. İstəyir uşaqlar – Ağdamın, bütün Qarabağın yarıdan çoxunun işğal altında olduğu vaxt dünyaya göz açmış, bəzisi köçkün ailəsində böyümüş, qulağı güllə vıyıltısı, raket uğultusu, top gurultusu eşitmiş, neçə doğması şəhid olmuş, döyüşlərin qızğın çağında Ayaq Qərvənddən uzaqlaşıb sığınacaqlarda gecələmiş bu uşaqlar qəlbiqırıq olmasınlar, nə indiyə qədər gördüklərindən, nə də indən belə görəcəklərindən sınsınlar.\nBir başqa sinif otağında psixoloq Zamin Hüseynov 9-cu sinif şagirdlərinə təlim keçir. Şagirdlər stulda oturub, əllərini gah dizlərinin üstünə, gah çiyinlərinə qoyub, gözüyumulu xəyallarında bir qutu canlandırmalıdılar. Sonra onlar psixoloqun ahəstə bələdçiliyi ilə travmalarını bu qutuya atacaqlar. Sehrli qutu ağrıları udub ürəklərə dinclik gətirəcək.\nQızlardan biri nəsə sıxıntılı görünür, təlimə köklənə bilmir. Psixoloq Ramin Allahverdiyev bunu duyub qıza yaxınlaşır, pıçıltıyla ondan otaqdan çıxmaq istəyib-istəmədiyini soruşur. Qız başını tərpədib eyni pıçıltıyla “hə” deyir, ayağa durub sakitcə otaqdan çıxır, bir az sonra yenidən qayıdır. Zamin Hüseynov ondan ötrü təlimi yenidən başlayır, qızdan gözünü yumub xəyalında canlandırdığı qutunun rəngini xəbər alır. Qutunun nə rəngdə olması burda vacib məqamdı. Qız “qara” deyir. Onun xəyalında canlandırdığı qutu qaradı. Amma bu, sehrli qutudu, o, başlanğıcda işıqboğan olsa da, sonda ondan işıq doğa bilər.\nİbtidai sinif otağında psixoloq Aytac Zeynalova balaca şagirdlərlə rəngli şəkillər çəkir. Uşaqlar bu şəkillərlə həyatın parlaq çalarlarını tapıb üzə çıxarmağın yolunu öyrənirlər, o çalarları duymağın sevincini, kəşf eləməyin öyüncünü yaşayırlar.\nPsixoloqlar Orxan Orucla Zümrüd Əkbərova məktəbin həyətində bir sinif şagirdlə “Seven ap” oynayırlar. Oyunun şərtinə görə, şagirdlər dairəvi düzülüb saymağa başlamalıdlar. Biri 1 dedisə, o biri 2, o biri 3, o biri 4, o biriləri də qalanını deməlidilər. Beləcə 1-dən başlayıb saymaq lazımdı. Amma 7 rəqəmini, bir də 7-yə bölünən rəqəmləri demək olmaz. Belə rəqəm növbəsi çatanda gərək “Seven ap” deyəsən. Növbən çatanda karıxıb 7, 14, 21, 28, 35… dedinsə, oyundan çıxırsan, sayım yenidən başlanır.\nAdama elə gəlir, asan oyundu. Elə bilirsən sayım 7-dən 77-yə gedib çıxar, lap o yana da keçər. Amma belə deyil. Adam çox tez karıxır. Bu, uşaqları həm heyrətə gətirir, həm də şənləndirir. Demək olar sayım heç 35 rəqəminə çatmır, kimisi 7-də, kimisi də uzağı 28-də karıxır. Hər belə anda uşaqların çığırışıb gülüşməsi məktəbi başına götürür. Az qala hər iki-üç dəqiqədən bir çığırışma düşür, deməli, yenə kimsə karıxıb, “Seven ap” əvəzinə 7-yə bölünən rəqəmi deyib.\n“Seven ap” ingilis ifadəsidi, “Seven up” kimi yazılır, bu ifadə oyunda “yeddinin üstündən atılıb keçmək” mənasını verir.\n– Bizim burda tətbiq elədiymiz metodlar on illərlə qabaq, hələ 1975-ci ildə başa çatmış iyirmi illik Vyetnam müharibəsindən, 1988-ci ildə başa çatmış səkkiz illik İran-İraq müharibəsindən bəri xaricdə tətbiq olunmuş, sınaqdan keçirilmiş metodlardı. – Psixoloq Ramin Alahverdiyev Müşfiq Hüseynov adına Əhmədağalı kənd orta məktəbində 9-cu sinif şagirdləriylə tanışlıq söhbətində belə deyir.\nO, yeniyetməliyin insan həyatında bioloji cəhətdən də, psixoloji cəhətdən də çox həssas bir dövr, böhran dövrü olduğunu anladır, psixoloq qrupunun məktəbə gəlişinin xüsusilə yeniyetmə şagirdlərə verə biləcəyi xeyirdən danışır, onları çəkinməməyə, qrupla yaxından əməkdaşlıq eləməyə, ürəklərini psixoloqlara açmağa çağırır, psixoloq qrupunun eşidəcəyi hər bir şəxsi sirri bərk-bərk qoruyacağına söz verir.\nGənc Psixoloqlar İctimai Birliyinin yaratdığı bu qrup tək Ağdam rayonunda yox, Tərtər, Goranboy, Bərdə, Göygöl, Ağcabədi rayonlarında, Mingəçevir, Gəncə şəhərlərində də iş aparır. Bəzi yerlərdə tanışlıq yeni başlanır, neçə-neçə yerdəsə qrupun üzvləri artıq köhnə tanışlardı. Hərdən qrup üzvlərinin oturduğu maşınlar keçəndə köhnə tanışlar – orta məktəb şagirdləri yol qırağından əl eləyib onları adbaad salamlayırlar. Qrup üzvləri də uşaqları adbaad xatırlayır.\nEşitdim o uşaqlardan bəzisi – dəcəl oğlanlar Qarabağın işğal altında qalan hissəni dövrəyə almış Rusiya hərbçilərinin maşınları gəlib buralardan özlərinə, ya erməni ordusuna nəsə daşıyanda yolun qırağında durub onları yumruqlarıyla hədələyirlər. O uşaqların adları nəydi, bilmədim. Amma ola bilsin, hansınınsa adı Uğurdu.\nSon illərdə Uğur – Azərbaycanda uşaqlara verilən ən populyar adlardan biridi. Ötən ay, yəni 2021-ci ilin aprelində Azərbaycanda doğulmuş uşaqlara qoyulan adlar arasında Uğur ikinci yeri tutub.\nNə qədər ağır günlər yaşasaq da, yaralılarımız hələ sağalmasa da, neçə-neçə itkinimiz hələ tapılmasa da, son müharibədə verdiyimiz üç min şəhidin ili hələ çıxmasa da, işğalçı qoşunların ayağı Qarabağdan hələ kəsilməsə də, elimiz, yurdumuz Uğur yolundadı. Mən buna inanıram. Hamımız buna inanmalıyıq. Posttravmatik stressdən qurtulmağın bir yolu da elə bu inamdadı. Uğurun bol olsun, Azərbaycan! Yolun açıq olsun, Ağdam!\nMay, 2021-ci il


Rəqqasə yenə maşının üstündə oynadı - Polisin xəbərdarlığına məhəl qoymur - VİDEO » Media Xəbərləri | Dogru Xəbərin Tək Ünvanı\nMedia Xəbərləri » Kriminal » Rəqqasə yenə maşının üstündə oynadı - Polisin xəbərdarlığına məhəl qoymur - VİDEO\n10-02-2018, 00:47 Yazar: Məmməd Məmmədov Baxılıb: 202 Çap et\nXezerxeber.az-ın məlumatına görə, bir neçə gün əvvəl paytaxtın Xətai rayonunda avtomobilin üstündə rəqs edən Simona Amirova bu təhlükəli hərəkətini yenindən təkrarlıyıb.\nBakı Şəhər Dövlət Yol Polisi İdarəsinin Bölmə rəisi Vaqif Əsədov isə ''Xəzər Xəbər''ə bildirdi ki, həmin xanım birinci fakta görə inzibati qaydada cərimələnib. Əgər o, bu rəqsini yenidən təkrar edibsə, deməli onun barəsində tətbiq edilən cərimədən və ictimayi qınaqdan nəticə çıxarmayıb.\n18:43 Deputatın kürəkəni prezidentə qarşı: - “Kapitol” və hakimlər qaçqını çölə atıb Bakıda “Kapitol” adlı fəaliyyəti müəmmalı tikinti firmasının kapital maraqları bir qaçqın ailəsinin ikinci dəfə yurd-yuvasından didərgin düşməsi ilə nəticələnib. Zəngilandan olan məcburi köçkün Zərqələm Sadıqova Məhəmməd qızının yazmadığı yer, şikayət etmədiyi orqan, müraciət ünvanlamadığı


GUAM-ın Cinayətkarlığa qarşı mübarizə üzrə İşçi Qrupu gələn il üçün iş planını müzakirə edib - Report.az\nGUAM-ın Cinayətkarlığa qarşı mübarizə üzrə İşçi Qrupu gələn il üçün iş planını müzakirə edib Kiyevdə nazirlik və idarə rəhbərlərinin müavinləri səviyyəsində İşçi Qrupun 18-ci iclası baş tutub 11 Dekabr, 2015 15:33\nBakı. 11 dekabr. REPORT.AZ/ Demokratiya və İqtisadi İnkişaf naminə Təşkilatın - GUAM-ın Kiyevdəki katibliyində nazirlik və idarə rəhbərlərinin müavinləri səviyyəsində Cinayətkarlığa qarşı mübarizənin koordinasiyası məsələləri üzrə İşçi Qrupun 18-ci iclası baş tutub. "Report" təşkilatın mətbuat xidmətinə istinadən xəbər verir ki, toplantıda GUAM-a üzv dövlətlərin nümayəndələri iştirak ediblər.\nNümayəndə heyətləri təşkilatın 2015-ci ildə gördüyü işlərə dair hesabatı nəzərdən keçirərək qəbul edib, eləcə də 2016-cı il üçün iş planını müzakirə edib. İclas iştirakçıları İşçi Qrupun əlaqələndiricisi olan ölkənin və əlaqədar altqrupların funksiyalarının növbəti il üçün də dəyişməz qalmasını qərara alıb.\nİşçi Qrupun növbəti iclası 2016-cı ilin noyabr-dekabr aylarında keçiriləcək.


Arxiv 2016 № 121 Dekabr\nBundan sonra sözünün təsirini artırmaq üçün həmin sözü üç dəfə təkrar edərdi. Günlərdən bir gün əshabı ilə bir yerdə ikən: “Vallahi, iman etmiş olmaz. Vallahi, iman etmiş olmaz. Vallahi, iman etmiş olmaz!”-buyurdu. Bu sözlərdən sonra Hz. Peyğəmbərin (s.ə.s) mühüm bir şey söyləyəcəyini hiss edib diqqətlə soruşdular: “Kim iman etmiş olmaz, ey Allahın Rəsulu?” Cavabında: “O kəs ki, qonşusu ona zərər verməsindən qorxu içərisində ola”, - buyurdu. (Buxari, Ədəb 29)\nBaşqa bir hədisində: “Ya Rəsulallah! Mənə elə bir əməl göstər ki, onunla cənnətə girim?” deyə soruşan səhabəsinə: “Xoşxasiyyət ol!” - buyurdu. Səhabə: “Xoşxasiyyət olduğumu necə bilim?”- deyə soruşduqda: “Qonşularından soruş! Əgər onlar sənin yaxşı olduğunu deyərlərsə, sən yaxşı adamsan, yox əgər pis olduğunu deyərlərsə, o zaman pisxasiyyət adamsan deməkdir”, - buyurmuşdu. (Acluni, Kəşful-xəfa, 1/72) Bu da onu göstərir ki, yaxşılığımız və pisliyimizi göstərən ölçü yaxın ətrafımız və qonşularımızla olan münasibətlərimizdir.\nQonşuya edilə biləcək ən böyük əziyyətlərdən biri dil ilə edilən əziyyətdir. Bəlkə qonşularımız oğurluq və ya qeyri-əxlaqi bir əməl işləməyəcəyimizdən arxayın ola bilər, amma dilimizlə onların əleyhinə danışmayacağımızdan da tam olaraq arxayın ola bilərmi?!\nBir gün Peyğəmbərimizdən (s.ə.s) soruşdular: “Ya Rəsulallah! Bir qadının nafilə olaraq çox namaz qıldığından, çox nafilə oruc tutduğundan və çox sədəqə verdiyindən bəhs edilir. Ancaq buna baxmayaraq dili ilə də qonşularını çox incidir”. Peyğəmbərimiz: “O qadın cəhənnəmlikdir”, - buyurdu. Səhabə: “Ya Rəsulallah! Filan qadının da az nafilə namaz qılmasından, az nafilə oruc tutmasından və az sədəqə verməyindən danışırlar. Ancaq dili ilə qonşularını incitməz”, - dedi. Peyğəmbərimiz də: “O, cənnətlikdir”, - buyurdu. (Əhməd b. Hənbəl, Müsnəd, 440) Demək ki, ibadətlərimiz bizi doğruluq, istiqamət və əxlaq üzrə tutduğu müddətcə bir dəyər daşıyır. Əks halda həm ibadət, həm də qeyri-əxlaqi hərəkət və davranışlar biri digərini inkar etmiş olacaq ki, bu da möminin həyat tərzinə yaraşmayan xüsusiyyətdir.\nQurani-Kərimdə Allah-Təala ata-anaya və qohum-əqrəbaya yaxşılığı əmr etdiyi kimi, qonşulara qarşı səxavətli olmağı da əmr etmişdir: “Allaha ibadət edin və ona heç bir şeyi şərik qoşmayın. Ata-anaya, qohum-əqrəbaya, yetimlərə, yoxsullara, yaxın qonşuya, uzaq qonşuya, yanınızdakı yol yoldaşınıza, əlinizin altındakına yaxşılıq edin. Şübhəsiz, Allah təkəbbürlə lovğalıq edənləri sevməz”. (ən-Nisa 36)\n“Allaha və axirət gününə iman edən kəs qonşusuna ikram etsin!” (Müslim, İman 74) - buyuraraq Peyğəmbərimiz (s.ə.s) qonşuya qarşı nəinki xoş rəftar, onun arxasınca naxoş sözlər söyləməmək tapşırığı ilə kifayətlənmiş, hətta evində bişirdiyi yeməyindən belə ona verməyi əmr etmişdir. Əbu Zər (r.a) qeyd edir ki, Hz. Peyğəmbər (s.ə.s) mənə belə tövsiyə etdi:\n“Şorba bişirdiyin zaman suyunu çox qoy. Sonra da qonşularını nəzərə alaraq onların arasından ehtiyacı olanlara gözəl bir şəkildə həmin yeməkdən ver!” (Müslim, Birr 143)\nMüsəlman bu şüurla daima öz yaxın ətrafını, qonşularını nəzərə almalı, gücü nisbətində ehtiyacı olanların ehtiyaclarını təmin etməlidir. Məhz bu həssasiyyəti Peyğəmbərimiz axirətə iman ilə əlaqələndirmişdir.\n“Peyğəmbərimiz (s.ə.s) din qardaşlarından birini üç gün görməzsə onu soruşardı. Uzaqdadırsa onun üçün dua edər, evindədirsə ziyarət edər, xəstədirsə şəfa diləmək üçün mütləq baş çəkərdi”. (Heysəmi II, 295)\nQonşularla uzun müddət görüşməmək aradakı sevgi bağlarını qoparar, qəlblərdə soyuqluq və düşmənlik duyğularına səbəb olar. Hz. Mövlana deyir: “Dostlarınızı tez-tez ziyarət edin. Çünki üzərində yürünməyən yollar kol və tikanlara bürünər”.\nAllah Rəsulunun qonşuluq münasibətlərində göstərdiyi həssaslıq o dərəcədə idi ki, qonşusu qeyri-müsəlman belə olsa, onları sayar və diqqətə alardı.\nİnsanların bir çoxu etdiyi yaxşılığa qarşılıq verilməyincə yaxşılıq etməkdən imtina edər. Halbuki, Allah Rəsulu (s.ə.s) qonşular arası münasibətlərdə qarşılıq gözləməməyi, yaxşılığa görə xoş münasibət göstərilməsə belə Allahın razılığını qazanmaq üçün münasibətləri davam etdirməyi əmr etmişdir. Ən fəzilətli əməlləri öyrənmək üçün sual soruşan Üqbə bin Amirə Peyğəmbərimiz belə buyurmuşdur:\n“Səninlə əlaqəsini kəsənlə sən əlaqəni kəsmə! Sənə verməyənə sən ver, sənə pislik edəni sən bağışla!” (İbn Hənbəl IV, 148)\nOdur ki, hər kim olursa olsun, müsəlman öz qonşusuna xoş rəftar etməyi bacarmalı, hər bir davranışı ilə Allahın razılığını qazanmaq üçün cəhd etməlidir.\nHits: 829 clicks\n113 qonaqlar saytdadır


Şəki Dövlət Dram Teatrı yeni mövsümü “Xəstəlik xəstəsi və ya yaşasın teatr” tamaşası ilə açıb - Xəbərlər - ŞƏKİ ŞƏHƏR İcra Hakimiyyəti\nŞəki Dövlət Dram Teatrı sentyabrın 17-də, 140-cı yubiley mövsümünün açılış günündə J.Molyerin və M.Bulqakovun “Xəstəlik xəstəsi və ya yaşasın teatr” əsəri əsasında səhnələşdirilmiş tamaşanı təqdim edib.\nAçılışda şəhər rəhbərliyi, ictimaiyyətin nümayəndələri iştirak edib.\nTeatrın baş rejissoru, Əməkdar incəsənət xadimi Mirbala Səlimlinin quruluş verdiyi tamaşa uzun illər Şəki teatrında işləmiş mərhum rejissor, Əməkdar incəsənət xadimi Hüseynağa Atakişiyevin 70 illik yubileyinə ithaf olunub.\nTamaşanın quruluşçu rəssamı Nicat Məmmədov, geyim üzrə rəssamı Sahib Əhmədov, musiqi tərtibatçısı Zeynəb Orucovadır.\nTeatrın ədəbi dram hissəsinin rəhbəri Sevda Nəsirova AZƏRTAC-ın bölgə müxbirinə bildirib ki, bu il Şəkidə peşəkar teatrın yaranmasının 140 ili tamam olur. Bu münasibətlə Şəki Dövlət Dram Teatrında təntənəli yubiley tədbirinin keçirilməsi nəzərdə tutulur. Eyni zamanda, yeni mövsümdə teatrın səhnəsində görkəmli dramaturq Cəfər Cabbarlının anadan olmasının 120 illiyi münasibətilə “Sevil” pyesinin və “Kitabi-Dədə Qorqud” eposunun motivləri əsasında Altay Məmmədovun yazdığı “Dəli Domrul” əsərinin tamaşaya qoyulması planlaşdırılır.


Ceyhun Bayramov ATƏT-in media azadlığı üzrə nümayəndəsini qəbul edib\n25 Aprel 2022 - 17:26\nXarici işlər naziri Ceyhun Bayramov Azərbaycana səfəri çərçivəsində ATƏT-in media azadlığı üzrə nümayəndəsi Teresa Ribeiro ilə görüşüb.\nXİN-in Mətbuat xidməti idarəsindən verilən xəbərə görə, görüşdə Azərbaycanda media azadlığı istiqamətində görülən işlər barəsində fikir mübadiləsi aparılıb.\nNazir Ceyhun Bayramov Azərbaycanın ATƏT ilə bütün istiqamətlər, o cümlədən media azadlığı sahəsində əməkdaşlığa əhəmiyyət verdiyini qeyd edib.\nNazir, qarşı tərəfə münaqişə sonrası bölgədə mövcud olan vəziyyət, iki dövlət arasında münasibətlərin normallaşması istiqamətində atılan addımlar, habelə Azərbaycan hökuməti tərəfindən azad olunmuş ərazilərdə aparılan işlər, qurbanları arasında jurnalistlərin də olduğu mina təhlükəsi və minaların təmizlənməsi işləri, habelə bölgədə etimadın quruculuğu sahəsində medianın rolu barədə məlumat verib.\nXanım Teresa Ribeiro Azərbaycana səfəri çərçivəsində zəngin proqramın təşkilini qeyd edib, ətraflı məlumatın təqdim edilməsinə görə nazir Ceyhun Bayramova təşəkkür ifadə edib. Media azadlığının sülh və təhlükəsizliyin əsas elementi olduğunu qeyd edən nümayəndə, etimad quruculuğu tədbirləri çərçivəsində media nümayəndələrinin rolunu vurğulayıb və bu xüsusda ATƏT-in müvafiq dəstəyi göstərə biləcəyini bildirib.\nGörüşdə tərəflər arasında dialoqun davam etdirilməsinin əhəmiyyəti vurğulanıb.\nEstoniya rusiyalı müğənni Filip Kirkorova ölkəyə girişi qadağan edib\n25 Aprel 2022 - 17:22


Prezidentə müraciət: “Arif Alışanov və onun dəstəsi AzTV-nin büdcəsini talan edib…” » Reyting.az\nTarix: 17-08-2019 18:02 | Bölmə: Slayd\n“Mən və ailə üzvlərimiz "Azərbaycan Televiziya və Radio Verilişləri” Qapalı Səhmdar Cəmiyyətinin İdarə Heyətinin sabiq sədri Arif Alışanovun törətdiyi qanunsuzluqlar, atamın şərlənərək həbs olunması barədə ölkə rəhbərliyinə etdiyimiz müraciətlər hələ də cavabsız qalır”.\nReyting.az Azpolitika.info-ya istinadla xəbər verir ki, bunu AzTV-nin sabiq sədri Arif Alışanovun şikayəti əsasında həbs edilərək 16 il müddətinə azadlıqdan məhrum edilmiş Şücayət Əsgərovun qızı Cəmilə Tağıyevanın ölkə rəhbərliyinə, hüquq-mühafizə orqanlarına və ictimaiyyətə növbəti müraciətində bildirir.\nC. Tağıyeva müraciətində yazır ki, hüquq-mühafizə orqanları ortalıqda olan mənimsəmə, korrupsiya cinayətləri ilə bağlı heç bir araşdırma aparmaq istəmirlər. “Bu vəziyyət bizi çox üzür, səhhətində ciddi problemlər olan atamın vəziyyətini daha da ağırlaşdırır”.\nC. Tağıyeva qeyd edir ki, A. Alışanovun vəzifədə işlədiyi dövrdə əldə etdiyi dəyəri on milyon manatlarla ölçülən sərvətin mənbəyi araşdırılmalıydı: “Faktlar, Alışanovun istintaqa verdiyi ifadələr ortalıqdadır. Dövlət teleşirkətinə rəhbərlik etmiş, bəlli maaş almış, bizneslə məşğul olması qanunla yasaqlanmış bir məmur qısa müddətdə hansı yollarla milyonçuya çevrilə bilərdi?\nBu var-dövlətin mənbəyi prokurorluq orqanlarını niyə təəccübləndirmədi? Atama heç bir sübut olmadan ağır cəza kəsən hakimlərin tükünü niyə tərpətmədi? Bu ölkədə korrupsioner məmurlarla toqquşan sadə vətəndaşı qanunlar niyə müdafiə edə bilmir? Niyə dövlətin bütün inzibati orqanları, məhkəmələr haqsızın, pullunun, korrupsionerlərin tərəfində durur? Bu cür hallar cəmiyyətdə dövlətə, onun təsisatlarına, məhkəmə hakimiyyətinə inamı yerə vurur axı!…”.\nC. Tağıyeva müraciətində daha sonra vurğulayır:\n“Cəmiyyətin gözü qarşısında sübut olunur ki, “Korrupsiyaya qarşı mübarizə haqqında” Qanun işləmir, prokurorluq üzərinə düşən vəzifəni yerinə yetirmək istəmir. Arif Alışanov və onun başının dəstəsi AzTV-nin büdcəsini talan edib, özlərinə var-dövlət yığıb, vəzəfədən çıxandan sonra isə əldə etdikləri nəhəng sərvəti sağa-sola xərcləyib, harın həyat tərzi sürürlər. Bəs biz nə etməliyik? Bəs biz yoxsulları və kimsəsizləri kim müdafiə etməlidir? Axı biz də Azərbaycan Respublikasının tam hüquqlu vətəndaşlarıq!”, - deyə C. Tağıyeva qeyd edir.\nOnun sözlərinə görə, bu cinayət işinin gedişində elə qanunsuzluqlar baş verib ki, bunun başqa hər hansı bir ölkədə üzə çıxması böyük qalmaqala səbəb olardı: “Atamın həbsindən bir həftə sonra anamın bütün əmlakı müstəntiqin iştirakı ilə, polisin təzyiqi altında məcburi qaydada notariusa aparılaraq A. Alışanovun mülkiyyətinə keçirildi.\nİstintaq yekunlaşmadan, həmin əmlakların ehtimal edilən cinayət yolu ilə əldə edilib-edilməməsini müəyyən etmədən həbsdə olan şəxsin yanına notariusu gətirərək ona və anama məxsus əmlakların A. Alışanovun mülkiyyətinə keçirilməsi dəhşətli qanun pozuntusudur.\nBu qanunsuzluq davam edə bilməz, dövlət, nəhayət, müdaxilə edib haqq-ədalətin bərpa olunmasını təmin etməlidir. Arif Alışanovun, onun sifarişi ilə hərəkət edən hüquq-mühafizə orqanı əməkdaşlarının, məhkəmə hakimlərinin cəmiyyətin gözü qarşısında cəzalandırılmasına nail olunmalıdır. Biz haqıszlığın ən pis nümunələrini yaşamış vətəndaşlar kimi, ölkə rəhbərliyindən ümidimizi kəsməmişik”.\nŞikayətçi sonda yazıb: “Ümid edirik ki, bu cinayət işi üzrə həqiqətlər tam araşdırılacaq və günahkarlar cəzalandırılacaq”.скачать dle 10.5фильмы бесплатно


Müəllimlərin qiymətləndirilməsi üçün təyin olunan kredit balları ləğv olunacaq və onların sertifikatlaşdırılması üçün yeni model daxil olacaq - მარნეულის რადიო - Marneuli FM\nNazirliyin izahatına görə, qeyd olunan model yaxın gələcəkdə təsdiqlənəcək.\nBelə ki, müəllimlər üçün kredit balları ləğv olunacaq və pedaqoqlar özünü qiymətləndirmə öhdəliyindən azad olacaqlar. Təhsil nazirliyin məlumatına görə ixtisaslara kadrların daxil edilməsi yolu asanlaşdırılacaq və sürətləndiriləcək. Eləcə də təhsil sistemi reforması çərçivəsində 2021-2023-cü illərdə Gürcüstanın bütün yetirmələri üçün məktəbə hazırlıq proqramı təmin ediləcək.\nTəhsil, elm, mədəniyyət və idman naziri Mixeil Batiaşvilinin təhsil sisteminin əsaslı reformasının təqdimatında bildirdiyinə görə 2019-2020-ci illərdə müəllimlərin özünü qiymətləndirməsi və portfoliyoya yükləməsi öhdəliyi ləğv olunacaq. Belə ki, müəllim statusunun əldə edilməsi üçün statusa uyğun kvalifikasiya imtahanı qəbul ediləcək. Reforma çərçivəsində müəllimlər əsaslı olaraq-dərs prosesinin müşahidə olunması və imtahan yolu ilə qiymətləndirəcəklər.\nBundan əlavə Təhsil, Elm, Mədəniyyət və İdman nazirliyinin bəyanatına görə yeni tədris proqramlarının və inkluziv və mülki təhsil prinsipinə əsaslanacaq resursların əsası qoyulacaq.\nXatırladaq ki, reforma çərçivəsində 2018-2019-cu tədris illərində 11-ci və 12-ci sinflərdə buraxılış imtahanları ləğv olunub. Belə ki, 2020-ci ildən qəbul imtahanları üç vacib fəndən keçiriləcək: Gürcü dili və xarici dil. Üçüncü isə texniki, humanitar istqamətdə isə tarix fənni olacaq.\nთეგები: მასწავლებელი განათლება\nRusiya Luqar laboratoriyasındakı bütün bina və sənədlərə giriş tələb edir


Putin Trampa DÇ-nin rəsmi topunu hədiyyə edib - modern.az\n16 İyul 2018, 21:21 | AKTUAL\nRusiya prezidenti Vladimir Putin ABŞ prezidenti Donald Trampa Rusiyada keçirilən futbol üzrə Dünya Çempionatının rəsmi topunu hədiyyə edib. Modern.az APA-ya istinadən xəbər verir ki, Rusiya və ABŞ prezidentləri danışıqlardan sonra birgə mətbuat konfransı keçiriblər.\nMətbuat konfransının sonunda Putin Trampa Rusiyada keçirilən Dünya Çempionatının rəsmi topunu hədiyyə edib. O, ABŞ-ın 2026-cı ildə Dünya Çempionatını keçiriləcəyini xatırladıb.\nHədiyyəni qəbul edən Tramp Putinə təşəkkür edib və topu həyat yoldaşı Melani Trampa ataraq "Melani, götür, oğlum bu topla oynayacaq"-deyib.


“İslam Həmrəylinin güclənməsində medianın rolu”\n“İslam Həmrəylinin güclənməsində medianın rolu” Siyasət\n30 Noyabr 2017 15:54\nBakıda İslam Həmrəyliyi ili çərçivəsində növbəti konfrans keçirilib\nBakıda İslam Həmrəyliyi ili münasibəti ilə "İslam Həmrəylinin güclənməsində medianın rolu" mövzusunda konfrans keçirilib.\nTədbiri giriş sözü ilə açan Mətbuat Şurasının sədr müavini Müşfiq Ələsgərli qeyd edib ki, konfransın təşkilatçıları İslam Əməkdaşlıq Təşkilatına üzv Dövlətlərinin Jurnalistləri Assosiasiyası və Beynəlxalq Avrasiya Mətbuat Fondudur. Onun sözlərinə görə, Misirin aparıcı media nümayəndələri konfransda iştirak etmək, eyni zamanda Azərbaycan mətbuatı, ölkəmizin ictimai-siyasi həyatı ilə daha yaxından tanış olmaq məqsədilə Bakıda səfərdədirlər.\nİslam Əməkdaşlıq Təşkilatına üzv Dövlətlərinin Jurnalistləri Assosiasiyasının sədri Fazil Güney bildirib ki, Azərbaycanda İslam Həmrəyliyi ilinin elan olunması islam ümməti üçün tarixi hadisədir: "İslam Həmrəyliyi ili çərçivəsində təşkil olunan bu vacib görüşdə ərəb dünyasından olan jurnalistləri ilə media sahəsində əməkdaşlığın perspektivləri müzakirə olunacaq".\nAzərbaycan Respublikası Prezidenti Administrasiyasının ictimai-siyasi şöbəsinin əməkdaşı Bəhruz Həsənov konfransın Azərbaycanla ərəb ölkələri, xüsusən Misir arasında media əməkdaşlığının qurulmasında vacib rol oynayacağını diqqətə çatdırıb. Onun sözlərinə görə, tədbir media müstəvisində yeni mərhələnin başlanğıcı olacaq: "Mətbuatımız İslam ölkələrinin media qurumları ilə sıx əməkdaşlıq etməlidir. Azərbaycan İslam sivilizasiyasının formalaşmasında yaxından iştirak edən, zəngin tarixi irsi olan ölkədir. Tarix boyu Azərbaycanda dinlər və məzhəblər arası həmrəylik mövcud olub. Azərbaycan İslam həmrəyliyinin nümunəvi modelini yaradıb. Bu model öyrənilməli və təbliğ edilməlidir. Terrordan əziyyət çəkən ölkə kimi biz terrorun bütün təzahürlərinə qarşı mübarizə aparırıq. Azərbaycanın İslam ölkələri ilə qarşılıqlı və faydalı əlaqələri var. Bəzi islam ölkələrinin təcavüzkar Ermənistanla əməkdaşlıq etməyə, dostluq yaratmağa cəhd etməsi İslam meyarlarına ziddir".\nXarici İşlər Nazirliyinin xüsusi tapşırıqlar üzrə səfiri Şahin Abdullayev bildirib ki, qarşımızda duran əsas məsələlərdən biri İslam ölkələrinə qarşı yönələn bütün təsirlərə qarşı mübarizə aparmaqdır. Səfir islam ölkələrinin bu sahədə bir-birinə yardım göstərməsini də vacib sayıb: "Bəzən belə fikir yaranır ki əgər müsəlman ölkəsiyiksə, müsəlman dünyasında bütün qapılar üzümüzə açıqdır. Lakin bu sahədə problemlər var. Mən uzun illər ərəb ölkələrində səfir vəzifəsində çalışan şəxs kimi bilirəm ki, Qarabağ problemindən İslam ölkələrindəki beynəlxalq tədbirlərdə danışanda erməni lobbisi, erməni təşkilatları buna mane olmağa çalışırlar. Həmin tədbirlərdə Azərbaycan haqqında düzgün məlumatlar verildikdə ölkəmizə qarşı münasibətlər dəyişir. Lakin islam amili çox güclü faktordur və biz bundan maksimum şəkildə faydalı istifadə etməliyik".\nFələstinin Azərbaycandakı səfiri Nasir Əbül Kərim konfransın təşkilini yüksək qiymətləndirib. Onun sözlərinə görə, İslam ölkələri müxtəlif çağırışlarla üzləşib: "Bu, inkişafa nail olmaq, korrupsiya və yoxsulluqla mübarizə aparmaq, Qarabağ və Fələstin problemləridir. Media hər zaman bu mövzuları diqqətdə saxlamalıdır".\nDini Qurumlarla İş üzrə Dövlət Komitəsinin əməkdaşı Nicat Məmmədli, Misirin "Əxbar Əl-Yaum" qəzetinin baş redaktoru Rufat Fayyad və başqaları çıxış edərək qarşılıqlı əməkdaşlığın vacibliyi haqqında danışıblar.


Bu ilin yaz-yay kolleksiyası ilə tanış olaq » YeniQadın.biz - Qadinlarin Sevimli Sayti\nBu ilin yaz-yay kolleksiyası ilə tanış olaq\nBu ilin yaz-yay kolleksiyası necə olacaq?\nDəb insanın özünə yaraşanı geyinməsidir. Fəslindən, mövsümündən asılı olmayaraq hər kəs özünə yaraşanı geyinməlidir. Belə olduqda ətrafdakıları geyim deyil, insanın özü maraqlandırır. Yəni insanın özü brend olmalıdır.\nAmma bütün bunlara baxmayaraq dünya üzrə standarlaşdırılmış dəb var. Hər ilin, hər fəslin dizayner və modelyerləri tərəfindən uyğunlaşdırılmış dəbi artıq dünya podiumlarında sərgilənir və moda ilə yaşayanların, dəb izləyicilərinin ixtiyarına verilir. Bəs 2015-ci ilin yaz-yay modası necə olacaq? Modelyerlərə görə, bu il Tvist dəbdədir. Tvist yazın yüngüllüyünü rəngarəng pambıq-vual parçalarla özündə birləşdirir. Uzun bomber pencəklər, cırıq cinslər, cropped üst köynəkləri, tökülən, enli şalvarlar və bir çox alternativi ilə yazı qarşılayan Tvist olduqca iddialıdır. Modelyer Nərmin Rüstəmovanın sözlərinə görə, Tvist yaz-yay 2015 kolleksiyasında romantik və söft toxumalarla yanaşı, üsyankar rənglərin də ahəngi toparlanıb. "2015-ci ilin yaz-yay mövsümünə aid kolleksiyaları araşdırdığım zaman isti, bol enerjili yay mövsümünün qadın obrazını görürəm. Çiçək naxışları, buta naxışları, müxtəlif gül naxışları bu ilin trendidir. Bu ilin idman geyimlərində kvadrat fiqurları daha çox özünü göstərəcək. Keçən yaydan bəri dəbdə olan gen şalvarlar bu il də dəbdə olacaq. Şalvar boylarında qısalma müşahidə edilir. Hətta bəzi modelyerlər şalvarlara ətək forması da veriblər. Bunlar ətək-şalvarlar adlanır, əsasən rəngarəng parçalardan və xüsusən də yay aylarında özünü göstərəcək".\nMüsahibimiz bildirir ki, bu ilin dəbində cinslərin də xüsusi yeri var. Cinslər heç bir zaman dəbdən düşmür və bu il də cins şalvarlar, ətəklər, köhnəklər, donlar dəbdə olacaq.\nBu ilin yaz-yay kolleksiyalarında ən çox əsgər yaşılı, bej tonları, mavi və onun çalarları, yaşıl və onun çalarları dəbdə olacaq. Ağ rəngli, şifonlar və pambıqlar ilə romantik və zərif yaz stilləri meydana gətirə bilərsiniz. İlin favorit rənglərindən bir də sarı və onun çalarlarıdır. Sarı rəng Günəşin rəmzi olduğu üçün bu ilin yayında bu rəngə daha çox üstünlük veriləcək.\nBu ilin yaz-yay kolleksiyasında digər illərdən fərqli olaraq, don və ətəklər daha çox yer alıb. Qısa ətək və donlar bu ilin favorit geyimləri arasındadır.\n2015-in yaz-yaz ayaqqabı modasında isə daha çox səndəllərə, dabansız ayaqqabılara üstünlük veriləcək. Qadını hər zaman hündürdaban ayaqqabılar daha gözəl və cazibəli göstərir. Bu il hündürdaban ayaqqabılar dəbdə olmasa da, gözəl görünmək istəyən xanımlar ənənəvi dəbi davam etdirə bilərlər. "Bu ilin ayaqqabı modasında neon və nudə tonları dəbdə olacaq. Çiçək naxışları, rəngli babetler, stilettolar, mokasenler, qalın dikdaban modellər və burnu açıq bahar botlarları bu il sizin ixtiyarınıza veriləcək. Onu da deyim ki, baharın gəlməsi ilə ayaqqabı modası da rənglənir. Bahar rəngləri çanta kolleksiyalarında da özünü əks etdirir. Bu ilin yaz-yay kolleksiyasında hər növ çanta tapmaq mümkündür. Çiyin çantaları, çarpaz asqılı modellər, mövsüm modası olan kürək çantaları və etnik əsintilər, xətlər, burğular dəbdə olacaq. Ümumiyyətlə, bu il elə ildir ki, rəng ahəngini qorumaqla istədiyiniz geyimləri geyə bilərsiniz".\n2015 yaz-yay mövsümü makiyajında təbii üz-təbii makiyaj dəbdədir. Kosmetoloq-vizajist Kəmalə Abdullayevanın sözlərinə görə, makiyaj da moda kimidir. Hər kəs özünə uyğun olanı seçməlidir. "Əgər birinə yaşıl, göy rəng yaraşmırsa, onu həmin rənglərlə bəzəmək olmaz. Düzdür, hər ilin öz makiyaj dəbi var. Amma ən gözəl dəb üzə yaraşandır. Hər zaman çalışmaq lazımdır ki, makiyajı şişirtmədən təbbi görünüş yaradılsın. Günün hansı saatı olursa olsun, parlamayan mat dəri daha diqqət mərkəzində olur. Bu ilin makiyaj dəbində maraqlı bir detal var. Bu il uzun, enli və dağılmış qaşlar dəbdə olacaq. Daha nazik səliqəli qaşlar dəbdə deyil. Qaşlarınızı indidən uzatmağa başlayın. Qaşların uzanmağı üçün isə sarımsaqdan istifadə edə bilərsiniz. Gecə yatanda sarımsağı qaşlara çəkib səhər yumaq lazımdır".\nBu il makiyaj rənglərində rəngarəng pomadalara üstünlük veriləcək. Barbi çəhrayısı, klassik qırmızı, marsala, nudə rəngləri dəbdə olacaq. "Bu ilin ən trend rənglərindən biri də açıq bənövşəyidir. Yay aylarında gözləri bu rəngə boyamaq dəbdə olacaq. Bahara xas olan açıq bənövşəyi rəngin çalarları bu ilin makiyajında üstünlük təşkil edəcək. Romantik üslubu sevənlər açıq bənövşəyi rəngli göz kölgəsini qara layner və kirpiklərə uzunluq bəxş edən tuşla tamamlaya bilər. Bahara ən çox yaraşan makiyaj stillərindən biri də gözləri qəhvəyi rəngə boyamaqdır. Bahar-yay makiyajında narıncı dodaq boyaları da dəbli xanımların seçimləri arasında olacaq. Bahar-yay aylarında yanaqlar şaftalı çalarlarında olan ənliklərlə rənglənməlidir. Təbii ki, ənliyin rəngini makiyajınıza uyğun seçməlisiniz. Ancaq şaftalı çalarlarından istifadə etsəniz belə əsla tünd rəngli ənliklərə üstünlük verməyin. Ənliyi almacıq sümüyünün üzərinə çəkin".\nUnutmayaq ki, hər il dəb dəyişsə də, insan özünə yaraşanı seçməlidir.\nYeni ilin ilk günlərində necə geyinməli?


Yəhya 20 | Onlayn Müqəddəs Kitab | Yeni dünya tərcüməsi\nSərdabə boşdur! (1—10)\nİsa Məcdəlli Məryəmə görünür (11—18)\nİsa şagirdlərinə görünür (19—23)\nTomas şübhə edir, sonra inanır (24—29)\nBu tumarın məqsədi (30, 31)\n20 Həftənin ilk günü* səhər tezdən, hələ hava açılmamış Məcdəlli Məryəm sərdabəyə gəldi+ və gördü ki, sərdabənin ağzındakı daş qırağa çəkilib.+ 2 O qaçıb Şimon Butrusun və İsanın sevdiyi o biri şagirdin+ yanına gəldi və dedi: «Ağanı sərdabədən+ götürüblər, bilmirik aparıb hara qoyublar». 3 Onda Butrus və o biri şagird sərdabəyə yollandılar. 4 Onların ikisi də qaçırdılar, amma o biri şagird Butrusdan bərk qaçırdı və sərdabəyə birinci çatdı. 5 O, içəri boylanıb yerdəki kətan parçanı gördü,+ lakin içəri girmədi. 6 Şimon Butrus da gəlib çatdı və sərdabəyə girdi. O da yerdəki parçanı 7 və İsanın başını örtən dəsmalı gördü. Dəsmal kətan parçadan ayrı bir yerdə bürmələnib qalmışdı. 8 Onda sərdabəyə birinci çatmış o biri şagird də içəri girdi. O, bunları gördü və inandı. 9 Onlar Müqəddəs Yazılarda onun diriləcəyi haqda deyilmiş sözü hələ dərk etməmişdilər.+ 10 Beləcə, şagirdlər evlərinə qayıtdılar. 11 Məryəm isə sərdabənin yanında durub ağlayırdı. O ağlaya-ağlaya içəriyə boylandı 12 və ağ libaslı iki mələk gördü.+ Mələklərdən biri İsanın cəsədinin qoyulduğu yerin baş tərəfində, o birisi ayaq tərəfində oturmuşdu. 13 Onlar Məryəmə dedilər: «Niyə ağlayırsan?» O cavab verdi: «Ağamı aparıblar, bilmirəm hara qoyublar». 14 O, bunu deyəndən sonra çönüb gördü ki, İsa arxada durub. Lakin Məryəm başa düşmədi ki, bu, İsadır.+ 15 İsa ona dedi: «Bacım, niyə ağlayırsan? Kimi axtarırsan?» Məryəm elə bilirdi ki, bu, bağbandır. Ona görə də dedi: «Ağa, əgər onu sən aparmısansa, de hara qoymusan, mən gedim onu götürüm». 16 İsa ona dedi: «Məryəm!» O çönüb ibranicə: «Rabbuni!» — dedi. (Rabbuni «ustad» deməkdir.) 17 İsa ona dedi: «Tutma məni. Mən ki hələ Atamın yanına qalxmıram. Qardaşlarımın yanına get+ və onlara de: “Mən öz Atamın+ və sizin Atanızın, öz Allahımın+ və sizin Allahınızın yanına gedirəm”». 18 Məcdəlli Məryəm gəlib şagirdlərə dedi: «Mən Ağanı gördüm!» O, İsanın dediklərini onlara çatdırdı.+ 19 Həmin gün həftənin ilk günü idi. Axşamüstü şagirdlər bir yerdə oturmuşdular və yəhudilərin qorxusundan qapıları kilitləmişdilər. Qəfildən İsa gəlib ortada durdu və onları salamladı: «Sizə salam olsun!»+ 20 Sonra İsa əllərini və böyrünü onlara göstərdi.+ Şagirdlər Ağanı görəndə çox sevindilər.+ 21 İsa onlara dedi: «Sizə salam olsun!+ Atam məni dünyaya göndərdiyi kimi,+ mən də sizi dünyaya göndərirəm».+ 22 Sonra İsa onların üzərinə üfürüb dedi: «Müqəddəs ruhu alın.+ 23 Kimin günahlarını bağışlasanız, onlar bağışlanacaq, kimin günahlarını bağışlamasanız, onlar bağışlanmayacaq». 24 İsa gələndə on iki həvaridən biri olan Əkiz ləqəbli Tomas+ onlarla deyildi. 25 O biri şagirdlər ona: «Biz Ağanı gördük!» — deyəndə Tomas cavab verdi: «Əgər onun əllərində mıx izlərini görməsəm, bu yaralara barmağımla toxunmasam, əlimi onun böyrünə qoymasam,+ ömrümdə inanmaram». 26 Bu hadisədən səkkiz gün sonra şagirdlər yenə bir yerdə yığışmışdılar, Tomas da onlarla idi. Qapılar bağlı olsa da, İsa gəldi, otağın ortasında durub dedi: «Sizə salam olsun!»+ 27 Sonra üzünü Tomasa tutub dedi: «Barmağını bura qoy və əllərimə bax. Əlini uzat, böyrümə qoy və daha şübhə etmə, inan!» 28 Tomas ona cavab verdi: «Ağam, allahım!*» 29 İsa ona dedi: «Məni gördüyün üçün inandın? Görməyib iman edənlər nə xoşbəxtdirlər!» 30 Əlbəttə, İsa şagirdlərinin gözü qabağında çoxlu başqa möcüzələr də göstərdi. Lakin onlar haqqında bu tumarda yazılmayıb.+ 31 Bunlar isə ona görə yazılıb ki, siz İsanın Allahın Oğlu Məsih olduğuna inanasınız və iman sayəsində, onun adı vasitəsilə həyata qovuşasınız.+\n^ Yəni Allahın elçisi.


Təndirdə bişən çörək on dörd gecəlik ay kimi yumru və parlaqdır. Təndirdə bişən bu “bədirlənmiş ay gözəli”ni bir portret kimi asaraq seyr etmək və yemədən yanında yatmaq keçir adamın ürəyindən.\nTürkiyədə bişən çörəyə 15-20 növ qatqı maddəsi qatıldığını eşitdiyim zaman içimdən “biz təmiz çörək yeyirik, qatqı maddələri hələ buralara gəlib çıxmayıb” deyərdim. Bir gün təndir çörəyi aldığım çörəkçidən bu çörəyin içinə nələr qatırsınız, deyə soruşdum. “Şəkər, duz...” deyə saymağa başladı. Ən şirin zəhər olaraq bilinən şəkərin duz ilə bir yerdə çörəyin içində nə işi var ki?! Əslində çox da qeyri-adi bir xəbər deyildi, acılı ketçupun içinə belə şəkər qatırlar. Ketçupa şəkər qatılsa da, yaxşı ki, əsil “çiy köftə”yə qatılmır. Daha sonra öyrəndim ki, çörək daha yaxşı qızarsın, xəmir daha yaxşı yapışsın və çörəyin ləzzəti artsın deyə, içinə şəkər qatırmışlar.\nÇörəyin üzündəki mükəmməl qırmızılığın şəkər mənşəli olması ağzımın dadını pozdu. Kaş ki üstü tam qızarmış, rəngi divara asılacaq qədər möhtəşəm və yanında yatılacaq qədər gözəl olmayaydı, amma şəkərsiz olaydı...\nMaksud adında hörmət etdiyim, yaşca məndən böyük bir dostum var, saç-saqqalını əvvəlcə tır şoferliyində, sonra da un dəyirmanında ağardıb. Hal-hazırda da çörək fabrikində işləyir. İşi etibarilə baş verənlərdən, çörək bazarında olan-bitəndən xəbərsiz olmaz, deyərək “Maksud abi, çörəyi haradan alaq, bizə məsləhət görəcəyin bir yer varmı?” deyə soruşdum. Maksud abi basdı sazı sinəsinə, başladı danışmağa:\n“Xocam, siz çörəyi etimad etdiyiniz, bildiyiniz, tanıdığınız yerdən alın, bilmədiyiniz yerdən almayın, - dedi. - İllər əvvəl bir qohumum var idi. İnfarkt keçirmişdi. Başqa xəstəlikləri də olduğu üçün, müntəzəm olaraq qan analizi verərdi. Həmin qohumum bir gün bir təndirdən çörək alır və onun dadını çox xoşlayır. Beləliklə, həmişə çörəyi oradan alır. Bir neçə həftə sonra yenə qan analizi üçün həkimə gedir. Həkim ona: “Sən nə qədər donuz əti/yağı yemisən, qan nəticələrin çox dəyişib?!” deyəndə qohum çaşıb qalır. Həkimə “mən donuz əti yeməmişəm” desə də, ürəyində “görəsən, kim mənə xəbərsizcə yedirib?” deyə fikirləşirmiş. Sonra çörək aldığı yerdən şübhələnib. Təndir çörəklərinin bəzilərində “maylu nan” yazılır. “Yağlı çörək” deməkdir. Çörəyin daha ləzzətli olması üçün üstünə yağ çəkilir. Qohum gedib çörəkçinin yanına, ondan çörəyin üstünə hansı yağdan çəkdiyini soruşub. Əvvəlcə deməsə də, xeyli təkiddən sonra deyib ki, azca donuz yağı sürtür. Beləcə, üzü daha yaxşı qızarır və daha uzun müddət yumşaq qalırmış...”\nSöhbəti ictimai yerdə etdiyimiz üçün, yəqin ki, Maksud donuz yağı işlədən təndirin adını çəkmədi, amma “yaxınlıqdadır” dedi.\nQazaxıstana ilk gəldiyim illər bir dostum kababdan söhbət açılanda “amandır, hocam, kababa diqqət edin, ləzzətini artırmaq üçün şişdəki ətlərin arasına doğranmış halda donuz piyi düzürlər” demişdi. Buralarda eşşək ətini inək əti adıyla yedirənlər də çoxdur. Evdən kənarda kabab yeyərkən inək əti və ya başqa ətli yemək yeməmək eşşək ətindən qorunmağın yollarından biridir. Qoyun əti xüsusi yağı və qoxusuyla özünü büruzə verir, amma yaxşı ədviyyatlanmış eşşək əti ilə inək ətini bir-birindən ayırmaq heç də asan deyil. Qoyun ətinə donuz yağı qarışdırsalar, bunu da ayırmaq çətindir. İnsan yaşayıb-gördükcə kimə, nəyə inanıb etibar edəcəyini qarışdırır. Yaradılmış hər şey insanın əlinə keçəndə onu pozmağın yolunu tapır.\nBir vaxtlar aldığımız yeməklərdə “halal” damğası axtarmağın qəribə və gərəksiz bir təlaş olduğunu düşünürdüm. Çörək çörəkdir, kofe kofedir, belə mallarda halal damğası axtarmağa nə lüzum var, deyirdim. Amma kofeyə spirt, kababa və çörəyə donuz yağı qatıldığını eşidəndən sonra səhv düşüncədə olduğumu anladım. “Haram insanlar” çörəyi, yumurtanı, əti, bayram şirniyyatını içinə əlavə etdikləri spirt və ya donuz məhsulları vasitəsi ilə haram hala gətirə bilirlər. Pul bibərin içinə kirəmit tozu qatılması kimi satış hiylələrinə əl atıldığını eşitmişdim. Kirəmit tozuna, daşa, torpağa razıyıq(!), amma bizə donuz yağından spirtli içkiyə, eşşək, it ətindən ölmüş heyvan ətinə (leş) kimi, xarici ölkələrdən idxal edilən, Allahdan başqası adına kəsilmiş (Hindistan kimi ölkələrdə kəsilən və ya öldükdən sonra kəsilən) ətləri yedirirlər...\nGündə üç dəfə yeyilən çörəyə çəkilən bu hücum əslində insan bədənini hədəf almaqdadır. Donuz yağını ha insanın bədəninə sürtdün, ha yumşaq və təravətli olsun deyə çörəyə; bədənə sürtülən yenə yuyunmaqla təmizlənə bilər, bəs çörəyə sürtülən?! Müsəlman ölkəsində müsəlmanların yediyi kababa, çörəyə donuz yağı qatanlar nə yəhudi, nə xristian, nə də başqa bir dindəndir. Bizdən biri, içimizdən olanlar edir bunu. Düşməni heç də xaricdə, uzaqda axtarmaq lazım deyil. Düşmən, nəfsimiz başda olmaqla, hər zaman yanımızda və yaxınımızdadır. Çörək qədər, su qədər, bahar qədər yaxında...\nYeyilənlər halal və təmiz (tayyib) deyilsə, “nuş olsun” deməklə nuş olarmı?!..


Dağıstanı ərazilərini Çeçenistana verməyə vadar edirlər?\nFəallar bu iki Şimali Qafqaz respublikası arasında sərhədlərin demarkasiyası prosesinin açıq keçirilməsini tələb edir, sosial partlayışla hədələyirlər" />\nFəallar bu iki Şimali Qafqaz respublikası arasında sərhədlərin demarkasiyası prosesinin açıq keçirilməsini tələb edir, sosial partlayışla hədələyirlər\n“Novaya qazeta” nın materialı əsasında\nİnquşetiya ilə sərhədlərin demarkasiyasından sonra Şimali Qafqazda Rusiyanın tərkibində olan Çeçenistan hakimiyyəti daha bir qonşu respublikadan — Dağıstandan yapışdı. Məlum olub ki, sərhədlərin çəkilməsi prosesinə hələ ötən il başlanılıb, amma dağıstanlılara bu haqda məlumat verilməyib. Torpaqların bir hissəsini Çeçenistanın xeyrinə itirən qonşuların təcrübəsini unutmayan dağıstanlılar hakimiyyətdən vəziyyətə müdaxilə etməyi və inquş ssenarisinin təkrarlanmamağını xahiş edirlər.\nİnquşetiyada olduğu kimi, Çeçenistanla Dağıstan sərhədlərinin demarkasiyası prosesi kuluar rejimdə həyata keçirilir. Vladimir Putinə və Dağıstan rəhbəri Vladimir Vasilyevə açıq məktubda fəallar “sərhədlərin razılaşdırılması prosesinin bütün mərhələlərinin tam şəffaflığını təmin etməyi və komissiyaların tərkibinə kənd icmaları nümayəndələrini və müstəqil ekspertləri daxil etməyi” xahiş edirlər və vurğulayırlar ki, əks halda “vəziyyət sosial partlayışa gətirib çıxara bilər”.\n•Rusiya-Ukrayna sərhədi — xalqlar dostluğunun çəpəri\n•Gürcüstan-Azərbaycan sərhədində minalar\nDağıstanla Çeçenistan arasında sərhəd təxminən 400 kilometr təşkil edir. Çeçenistan tərəfindən sərhəd çəkilmə məsələsi ilə Çeçenistan parlamenti sədri Maqomed Daudovun başçılığı altında xüsusi komissiya məşğul olur. Dağıstan tərəfindən prosesə görə kimin məsuliyyət daşıması aydın deyil.\nŞəffaf olmayan danışıqlar\nHər şey hələ ötən ilin noyabrında başladı. Çeçenistan Respublikası parlamentinin saytında yerləşdirilən xəritədə Dağıstan və Çeçenistanın sərhədlərində kadastr xəritəsi ilə müqayisədə əsaslı fərqlər görünürdü. Misal üçün, məşhur turizm obyekti olan Kazenoy-Am gölü tamamilə Çeçenistan ərazisinə aid edilib. Sosial şəbəkələrdə narazılıq etdilər və xəritə heç bir şərh verilmədən silindi.\nDekabr ayında Qroznıya səfəri zamanı Vasilyev deyib:\n“Ramzan Kadırovla sərhəd məsələləri ilə bağlı görüş planlaşdırılıb… Hər şey şəffaf olacaq”. Görüşün nəticələri barədə heç kim məlumat verməyib.\nSonra sərhədlərlə bağlı danışmaq üçün Dağıstana Maqomed Daudov, Çeçenistana isə Dağıstan parlamentinin spikeri Xizra Şixzaidov gedib. Danıışıqların nəticələri və hətta görüşlər barədə heç bir məlumat verilməyib. Səfərlərin açıqlanan nəticələri isə ancaq Şixzaidovla Ramzan Kadırovun qucaqlaşıb, şəkil çəkdirməyi olub.\nFevralın əvvəllərində isə Çeçenistanda sərhədlərin çəkilməsinin texniki tərtibatı məsələləri üzrə əsas məmurlardan biri olan Xizri Xizriyev saxlanıldı. Guya ki, çeçen güc qurumları onun maşınında nəşə aşkar ediblər. Dağıstan rəhbərinin administrasiyasının müdaxiləsindən sonra Xizriyevi buraxdılar. O, öz həbsini “əhəmiyyətsiz insident” adlandırdı, amma mahiyyəti barədə danışmaqdan imtina etdi.\n“Amma bizdə İnquşetiyadakı kimi olmayacaq”\nBu hadisələr fonunda dağıstanlılar baş verənləri respublika məmurları tərəfindən “Dağıstan ərazilərinin sakitcə verilməsi” kimi qəbul etməyə başladılar. İnquş ssenarisinin təkrarlanacağı aydın görünürdü.\nXatırladaq ki, İnquşetiyada qonşularla sərhədlərin çəkilməsinin nəticələri artıq postfaktum məlum oldu və iki xalqın mümayəndələri arasında iki həftə sürən etirazlara və münaqişələrə gətirib çıxardı. RF Konstitusiya Məhkəməsi çeçenlərin haqlı olduğunu elan edərək, bu mübahisəyə son qoydu.\nDağıstanlılar qonşularının təcrübələrini təkrarlamaq istəmirlər və ilkin mərhələlərdə öz fikirlərini federasiya mərkəzinə çatdırmağa çalışırlar.\nÖtən həftə fəallar ictimai komissiyanın yaradıldığını bildirdilər və artıq açıq şəkildə hakimiyyətdən hesabat tələb etdilər. Hakimiyyət yerindən tərpəndi. Dağıstan rəhbəri nəhayət Çeçenistanla danışıqlar faktını etiraf etdi və əmin etdi ki, inquş ssenarisinin təkrarlanacağı mümkün deyil: “İnquşetiyada 2018-ci ilin payızında baş verənlər yadımızdadır. Bizdə bu olmayacaq. Çox fəal insanlarımızın sayəsində”.\nSərhədlərlə bağlı məsələyə Vasilyevin çıxışları aydınlıq gətirmədi. “Hazırda kifayət qədər böyük uzunluqda sərhədlər üzrə böyük problem görmürük. Səkkiz bənd üzrə bəzi problemlər var, onları indi açıqlamayacam… Hazırda bu sırf texniki olan məqamların razılaşdırılması məsələsi var”. Bu “sırf texniki məqamlar” da ictimai fəalları və Dağıstanın sərhəd kəndlərinin sakinlərini daha çox narahat edir.\nBaşı Rusiyada, bədəni Azərbaycanda – əfsanəvi sərkərdə harada basdırılacaq?\nErmənistanın yeni lideri Qarabağda və Qarabağ haqda – fotolarda\nGözü qorxan valideynlər övladlarından imtina edir – Çeçenistanda yalnız hüquq müdafiəçiləri və LGBT nümayəndələri deyil, yeniyetmələr də təqib olunur\nQafqazdan üzr istə\nÇeçenistanla sərhədin dəyişdirilməsinə görə İnquşetiyada etirazlar – səbəbləri və nəticələri\nMüxalif saytın redaktoru 5,5 il şərti cəzaya məkum edilib\nGürcüstanda butulka şərabı mədəniyyəti nə zaman və niyə yoxa çıxıb?


Uşaqlar üçün məktəbə qayıtmaq üçün gadget və texno satınalmaları - Şərhlər - 2020\nBizi səhv salmayın, rəqəmsal həyatın analoqdan daha yaxşı olduğunu və uşaqların kağız kitablarını oxumağı və oxumağı dayandırmasının məcburiyyətində olmadığını söyləmirik. Lakin zamanlar dəyişdi və texnologiya bu gün öyrənmə və təhlükəsizlik baxımından vacib bir köməkdir aiddir. Tabletlərnoutbuklar ağıllı saatlar inteqrasiya olunmuş telefon və GPS lokatoru, suyu süzə bilən şüşələr ...\nSiyahı həddindən artıq genişdir və buna görə də bütün bunları seçməyə cavabdeh olduq qurğular və yeni dərs ilində uşağınızın həyatını asanlaşdıracaq məhsullar.\nMaraqlanırsınız: HƏR KƏSƏ GƏLƏCƏK DƏYİŞƏCƏK ÜÇÜN HAZIRLANIR?\nReklam - Diqqət və nəzarət altında oxumağa davam edin XPLORA\nBu cib telefonu formatında smartwatch Bu GPS lokatoru və zənglərin və smslərin qəbulunu və göndərilməsini maneə törədən, uşaqların yalnız sinifdə diqqətini artırmasına imkan verən yenilikçi "məktəb rejimi" var.\n179,99 € XPLORA-da.\nDaha çox fikir: TƏMİZDƏN DƏYİŞMƏSİ ÜÇÜN AKSESSUARLAR\nƏn sağlam içki Lekué\nBu müasir və minimalist şüşə, hindistan cevizi qabığından aktivləşdirilmiş karbondan hazırlanmış 100% təbii bir süzgəcdən ibarətdir, suyun dadını dəyişdirən maddələri azaldır. Bundan əlavə, şüşənin dizaynı və süzgəcin keyfiyyəti, suyun şüşə doldurulduğu andan 30 gün ərzində ləzzəti yaxşılaşdıraraq süzülməsinə imkan verir.\n24,90 € Lékué-də.\nOnu qaçırmayın: OLMAQ DƏYİŞMƏSİ İZLƏYƏCƏKDİR\nElektron notepad Amazon\n10 düymlük tam rəngli ekrana sahib olan bu elektron noutbuk ətraf mühitin qayğısına qalmaq üçün mükəmməldir, çünki uşaqlar istədikləri kimi yazıb rəsm çəkərkən kağıza qənaət edir.\n22,99 € Amazon-da.\nDiqqət yetirin: ALLADİ Kiçik ... #BACKTOSCHOOL\nTəhsil planşeti Amazon\nTəhlükəsizlik nəzarəti, məzmun idarəetməsi, davranış məhdudiyyəti ... Bu tablet Təhsil uşaqların əylənmələri üçün lazım olan şeylərdir. Onun dörd nüvəli prosessoru olan Android 7.1 əməliyyat sistemi filmləri izləmək və yüksək keyfiyyətli musiqi dinləmək üçün kifayətdir.\n58,99 € Amazon-da.\nXəbərlər: DREW BARRYMORE BÖYÜK UŞAQLARINI KOLLEKSİYA İSTƏYİR\nVirtual reallıq eynəkləri Amazon\nVirtual gerçəklik dünyasında başlamaq istəyirsinizsə, bu eynək bunun üçün idealdır. Video və ya interaktiv oyunlardan 360º filmlərə, inanılmaz bir təcrübə!\n29,88 € Amazon-da.\nÇox sevirsən: SİZİN İLK OXUYUN KORNERİ\nLED redaktoru ilə həyəcan dinamiki Curiosit\nDinamik, 256 rəngli RGB LED redaktoru; ağıllı zəngli saat; sosial şəbəkə bildirişləri bildiricisi; yuxuya getməyinizə kömək etmək üçün alfa dalğasında səs ötürücü; söhbət etmək; Mesaj yazıcısı ... Bu cihazın hamısının olduğunu söylədiyimiz zaman bizə inanırsınız?\n89 € Curiosite-də.\nDekorasiya: UŞAQLARIN FƏRDİ STİL İSTƏYİR\nDinamik yastığı Curiosit\nQulaqlıqlarla musiqi dinləyərək yuxuya getməyinizdən qorxursunuz? İnteqrasiya edilmiş dinamikli bu yastıq həll yoludur.\n19,85 € Curiosite-də.\nÇox maraqlıdır: UŞAQLAR ÜÇÜN TƏHLÜKƏSİZ bir eviniz varmı?\nApple Macbook Air İngilis Məhkəməsi\nYəqin ki, bütün bazarda ən yaxşı və yüngül noutbuk. Bu gündən etibarən çantanızdakı həddindən artıq çəkidən narahat olmayın! Bundan əlavə, kiçik bir evdə birlikdə istifadə edə bilərsiniz.\n1.188 € El Corte Inglés-də.\nNÜMAYƏNDƏ: TƏLƏBƏ ƏMƏLƏRİ ... VƏZİFƏ VƏZİFƏSİ GƏLİB\nCopyright 2020 \_ Evinizi bəzəmək üçün fikirlər \_ Ən müasir məktəbə qayıtmaq üçün gadget və texno satınalmaları


Raqqadakı terrorçuları kim qaçırıb? – VİDEO – mustaqil.az\nRaqqadakı terrorçuları kim qaçırıb? – VİDEO\nBBC-nin araşdırması sübut edir ki, terrorçuların Suriya və İraqdan qaçmasında dövlətlərin rolu var\nBöyük Britaniyanın BBC telekanalı Suriyanın Raqqa şəhərindən İŞİD silahlılarının çıxarılması ilə bağlı gizli anlaşmanı ifşa edib. BBC-nin hazırladığı “Raqqanın çirkli sirləri” adlı araşdırmada ötən ay Raqqa azad edilən zaman ümumi sayı 4 min nəfər olan İŞİD terrorçusu və onların ailə üzvlərinin şəhərdən çıxarılmasını əks etdirir.\nAraşdırmada qeyd olunur ki, yük maşını sürücüləri BBC-ə danışıblar ki, onlar Suriya ərazisində humanitar yardım daşıyıblar. Ancaq oktyabrın 12-də Suriya Demokratik Qüvvələri (kürdlər – K.R.) sürücülərlə danışıb Raqqada qalan mülki əhalini şəhərdən çıxarmalarınbı istəyib.\nDanışığa əsasən iş 6 saat davam etməli imiş. Ancaq onlar bir neçə gün maşınla əsasən xarici ölkə vətəndaşı olan adamları daşımalı olublar. Sürücülər bildirib ki, Raqqadan 47 yük maşını, 13 avtobus, o cümlədən İŞİD-çilərin öz avtomobilləri ilə ümumilikdə 100-dən artıq maşınla terrorçular və ailələri daşınıb. Yük maşınları İŞİD-çiləri 3 gün aparıblar.\nSürücülər deyiblər ki, Raqqadan xilas olan İŞİD döyüşçüləri arasında çoxlu xaricilər də olub: “Fransa, Türkiyə, Azərbaycan, Pakistan, Yəmən, Səudiyyə, Çin, Tunis, Misir…”\nXatırladaq ki, İŞİD-in Suriyadakı “paytaxtı” hesab olunan Raqqa şəhəri 2014-cü ildən qruplaşmanın nəzarətində olub. Bu ildən isə ABŞ-ın dəstəklədiyi SDQ (əsasən kürdlərdən ibarət silahlı birliklər – K.R.) Raqqaya hücum edib. Döyüş əməliyyatları bir neçə ay davam edib və şəhər ABŞ koalisiyası tərəfindən havadan aramsız bombalanıb və nəticədə Raqqada sağlam tikili qalmayıb. Ötən ayın əvvəli isə Raqqa tamamilə İŞİD-dən geri alınıb. Bu zaman ilk dəfə mediada şəhərdən yük maşınları ilə İŞİD-çilərin və ailə üzvlərinin daşınması kadrları yayılıb. İndi isə BBC telekompaniyası araşdırma apararaq faktlarla İŞİD və SDQ-nin Raqqa anlaşma əldə etdiyini sübuta yetirib.\nO da məlumdur ki, Raqqadan çıxarılan İŞİD üzvləri Suriyanın şərqinə hazırda qızğın döyüşlərin davam etdiyi bölgəyə göndərilib. Orada isə Suriya ordusu və Rusiya qüvvələri İŞİD-lə savaşır. Faktiki olaraq bu, ruslara və Suriya ordusuna qarşı zərbə olub. Üstəlik SDQ-nin əsas himayəçisi və hərbi əməliyyatlara faktiki nəzarət edən Amerika komandanlığının ruslara zərbəsi kimi qiymətləndirilir.\nAncaq Raqqadan və eləcə də digər anlaşmalı bölgələrdən İŞİD silahlılarının bütün silah-sursat və partlayıcıları ilə birlikdə çıxmaları yalnız Suriya deyil, həm də digər dünya ölkələri üçün ciddi təhdiddir. Çünki aydın məsələdir ki, mühasirədən çıxarılan İŞİD-çilərin böyük bir qismi yeni döyüş bölgələrinə deyil, geriyə – evlərinə qayıdırlar. Türkiyədə son həftələrdə aparılan silsilə axtarış-əməliyyat tədbirləri nəticəsində İraq və Suriyadan qayıtmış yüzlərlə İŞİD üzvü yaxalanaraq ələ keçirilib.\nAncaq indi daha böyük təhlükə yaxalanmayan və adları dövlətlərin kəşfiyyat orqanlarının siyahılarında yer almayan, ya da bilərəkdən gizlədilən terrorçulardır. Onların gizli sənədlərlə və gizli yollarla Avropaya qədər gedib çıxması faktları var. Xüsusən də qaçqınlar arasına qarışan bu şəxslər rahatlıqla istənilən ölkəyə keçə bilirlər. analoji təhlükə Azərbaycanı da gözləyir. Dövlət Təhlükəsizlik Xidmətinin rəisi Mədət Quliyev sentyabrın 24-də bildirib ki, 900-dək azərbaycanlı İŞİD terror təşkilatına qoşulub və onlardan 85 nəfəri hazırda həbsdədir, 195 nəfər isə vətəndaşlıqdan çıxarılıb.\nAncaq son aylarda aparılan əməliyyatlar da göstərir ki, hələ də gizli yolla ölkəyə qayıdan terrorçular var və onlar hələ də ciddi təhdid təşkil edir. Suriyada və İraqda hazırda İŞİD demək olar ki, əlində olan ərazilərin 95 faizini itirib. Ancaq İŞİD sıxışdırıldıqca bu şəkildə gizli anlaşmalarla xilas edilməsi, iki rəqib qüvvə (Rusiya və ABŞ – K.R.) arasında bir-birinə qarşı zərbə vasitəsinə çevrilməsi və bu zaman terrorçuların qaçmasına şərait yaradılması dünya üçün təhlükə mənbəyinə çevrilir.


Ölkənin mədəni təhsil ocağında nə baş verir?\n22:00 11.02.2020 (Yenilənib 19:16 11.02.2020)\nArtıq səhvlərini başa düşürlər, amma birbaşa etiraf etməyə və dərhal həll etməyə cəsarətləri və gücləri çatmır. Lakin yenə də səhv edirlər\nBAKI, 11 fevral — Sputnik. Hələ illərdən 2012-ci il idi. Azərbaycan Dövlət Mədəniyyət və İncəsənət Universitetinin “Kino və Dram Teatrı Aktyorluğu” ixtisasında oxuyurdum. Elə həmin il anladım ki, bu universitetin bu cür fəaliyyəti çox böyük yanlışdır, el-oba bir yana, bəşərdən də, elə mədəniyyətin və incəsənətin özündən də ayıbdır.\nƏlim çatan, ünüm yetən bütün media qurumlarında yazdım ki, Azərbaycan Dövlət Mədəniyyət və İncəsənət Universiteti adı ilə fəaliyyət göstərən bir təhsil müəssisəsi var, amma təkcə bufeti “Tipik Yasamal Kafesi” məzmunu ilə yaxşı işləyir. Digər məsələlərin – teatrın, kinonun, aktyorluğun, rejissorluğun və başqa sənət sahələrinin bu universitetə aidiyyəti yoxdur.\n2012-ci ildən bu günədək 8 il vaxt keçib. Mən bu 8 il ərzində də dəfələrlə yazmışam, demişəm ki, Mədəniyyət və İncəsənət Universitetində rüşvət var, diplom xatirinə orada təhsil alan istedadsız adamlarla ölkə mədəniyyətinin gələcəyini istedadlı sənətkarlardan məhrum edir, orada oxuyan istedadlı adamlara da düzgün təhsil vermir və nəticədə istedadlı, amma yarımçıq aktyorlar, aktrisalar, rejissorlar yetişir. Mən orada təhsil aldığım müddətdə bu problemləri orada çalışan müəllimlərə də demişəm. Onlar isə həmişə dediklərimi zarafata salıb və gülərək keçiblər.\nArd-arda bu mövzuda bir sıra məqalələrim dərc olunub. Bu məqalələrdə İncəsənət Universitetdəki çatışmazlıqlardan yazmışam, Timurçin Əfəndiyevin uzunmüddətli rektorluğundan başlayan və bu günəcən davam edən bu məşəqqətli yolun dərin bir uçuruma apardığına diqqət çəkmişəm. Tədris edilməsi vacib olan yeni nəzəriyyələr, teatr janrları, aktyorluq metodları haqqında təkliflər irəli sürmüşəm. “İşləyə bilmirsinizsə, universitetin fəaliyyətini dayandırın ki, heç olmazsa, zərər vurmasın” demişəm.\nNəhayət, o günlərdə gördüm ki, İncəsənət Universitetinin “Teatrşünaslıq” və “Kinoşünaslıq” ixtisasları ləğv edilib. Deməli, artıq səhvlərini başa düşürlər, amma birbaşa etiraf etməyə və dərhal həll etməyə cəsarətləri və gücləri çatmır. Ona görə belə variantlara əl atırlar. Lakin yenə də səhv edirlər...\nYalnız kinolarda gördüyümüz hadisə real həyatda baş verdi – VİDEO\nHamı çox yaxşı anlayıb ki, Mədəniyyət və İncəsənət Universitetinin “Teatrşünaslıq” və “Kinoşünaslıq” ixtisasları son 30 ildə bir teatr nəzəriyyəçisi, ifaçılıq metodu yaradıcısı, peşəkar tənqidçi yetirməyib və deməli, bu ixtisaslar heç kəsə lazım deyil. Bunu düzəltmək, həll etmək üçün cəhd də göstərmədən bağlayıblar. Yenə dərd yarıdır, heç olmazsa ziyan verməz, faydasından çoxdandır ki, əl üzmüşük onsuz da.\nGörünür, hələ anlamayıblar ki, onlar son otuz ildə böyük səhnəyə çıxarılası bir aktyor, aktrisa, rejissor da yetişdirməyiblər. Orada təhsil alan beş-üç nəfər öz gücüylə, öz əməyi ilə, zəhməti ilə, fərdi şəkildə öyrəndikləri və bacarıqları ilə müəyyən uğurlar qazana bilir deyə, bunu hamıya göstərib “bizim yetirməmizdir” deyirlər. Ancaq bununla, sadəcə, tamaşaçını aldada bilərlər. Bu sənəti bilən və sevən adamların hamısı bilir ki, İncəsənət Universitetinin hal-hazırda sənətə heç bir faydası yoxdur.\nBir də dərd odur ki, İncəsənət Universitetini bitirməyən, amma teatrı orada oxuyanların və hətta dərs deyənlərin də hamısından çox bilən, istedadlı və səriştəli adamları ölkə teatrlarında işə götürmürlər ki, diplomu yoxdur. Eyni səbəblə kinoya da çəkmirlər. Amma Neft Akademiyasından, Memarlıq İnşaatdan, Pedaqojidən diplomu olan, yaxud da heç bir yerdən diplomu olmayan istedadsız, biliksiz şəxslərə çəkiliş meydançaları hər zaman açıqdır.\nƏn yaxın zamanda bu universitetin tamamilə ləğv edilməsi, yeni bir akademiyanın yaradılması, bu akademiyanın yeni ixtisaslarla, yeni tədris metodları ilə və zəngin tədris vəsaitləri ilə təmin olunması həyata keçirilməlidir. Xalq anlamır, amma onun mədəniyyəti əldən gedir!


Zəngilandakı məscidin tövlə kimi istifadə edilməsi islam dünyası üçün təhqirdir Anar Kərimov [..] - 15:41\n2000-ə yaxın PKK/YPG terrorçusu Ermənistan tərəfdən Qarabağda döyüşür Türkiyə Prezidenti [..] - 15:38\n“Baktelecom” mətbuat işçilərinin binasını optik şəbəkə ilə təchiz edib [..] - 15:30\n"Ermənilər daim qadınlarından müxtəlif məqsədlər üçün istifadə edib" ÖZƏL-MÜNASİBƏT [..] - 15:30\nDüşmən hərbi cinayətlərdən diqqəti yayındırmağa çalışır - Müdafiə Nazirliyi [..] - 15:14\n18 Sentyabr 14:04 | 1 437\nİnformasiya və təbliğat müharibəsində ermənilərə uduzmağımızın fundamental səbəbləri\nİnformasiya müharibəsinin döyüş meydanındakı müharibə qədər vacib olduğunu xatırlatmağa ehtiyac yoxdur- informasiya əsrində bu hər kəsə məlum həqiqətdir. Hazırda bütün dünyada, bütün ölkələrdə informasiya və təbliğat müharibəsi ilə məğşul olan elmi institutlar, xüsusi mərkəzlər var. Onların fəaliyyətinin hansı nəticələr veridyini biz dünyada baş verən hadisələrdən, gedən proseslərdən aydın görürük.\nDöyüş meydanından əvvəl masada qalib gəlmək\nƏksər problemlər, açıq döyüş meydanlarında yox, örtülü salonda, diplomatik yollarla və ya digər siyasi üsullarla həll olunur. Bu, bir növ böyük şahmat taxtasına oxşayır, daha ağıllı olan qalib gəlir. Bu döyüşdə əsas silah isə informasiyadır, təbliğat üsullarıdır. Bu silahdan çox peşəkar şəkildə istifadə edən dövlətlər, təşkilatlar çoxdur.\nBəs biz bu silahdan necə istifadə edirik? Bu sahədə əlimizdə hansı imkanlar var, onları necə tətbiq edirik, hansı effekti alırıq, daha nə edə bilərik? Bu suallara cavab verməyə çalışacağıq.\nSirr deyil ki, hələlik informasiya müharibəsində ermənilərə uduzuruq. Qarabağ problemi ilə bağlı dünya mediasının 90 faizi qarşıdurmanı erməni tərəfin mövqeyindən verir, sosial şəbəkələrdəki xaricilərin çoxu onları müdafiə edir.\nBilirikmi niyə? Əlbəttə bilirik! İnformasiya müharibəsini təkcə dövlət aparmır, həm də ictimaiyyət, təşkilatlar, fərdlər aparır. İnsafən qeyd etməliyik ki, dövlət bu istiqamətdə əlindən gələni edir, beynəlxalq tribunalarda, siyasi və diplomatik arenalarda, dünya mediasında Azərbaycan həqiqətlərini, Ermənistanın təcavüzünü və təxribatlarını faktlarla ortaya qoyur. Bu istiqamətdə xeyli enerji və vaxt sərf olunur, külli miqdarda vəsait xərclənir. Lakin gəlin görək biz xalq olaraq, vətəndaş olaraq bu müharibədə dövlətimizə hansı səviyyədə dəstək verə bilirik.\nNala-mıxa döymədən qısaca qeyd edim ki, dəstək vermirik, əlbəttə, azsaylı istisnaları nəzərə almasaq. Biz hələ sosial şəbəkələrin ölkə seqmentində bir-birimizi "qırmaqla" məşğuluq. Başımız daxili siyasi mübarizələrə, şou kampaniyalara, ideoloji mübahisələrə qarışıb. Ermənilərdə isə, xalq, ictimaiyyət bu sahədə dövlətdən daha çox iş görür. Dünyanın istənilən ölkəsində yaşayan erməni vaxtını, enerjisini, pulunu sərf edərək informasiya və əks-təbliğat kampaniyasına öz töhfəsini verir. Nəticə də ortadadır…\nBiz erməni təbliğatına qarşı nə edirik?\nBiz də bu işi ən azı düşmənimiz qədər etməliyik. Hər kəs bu işlə az və ya çox, imkan daxilində məşğul olmalıdır, buna görə də, feysbukda zadda boşboğaz statuslar yazmayıb, həmin vaxtı və enerjini müxtəlif sosial şəbəkələrdə erməni təbliğatına qarşı informasiya müharibəsinə sərf etmək Vətən üçün həqiqi xidmət olardı.\nAz-az bu mübarizəni aparmağa cəhd edənlərin isə savad və dünyagörüşü, məlumat bazası yetərli deyil. Ona görə də, müzakirələrdə zəif hala düşürük. Əlbəttə, belə olacaq, çünki bizim kütlə şou ilə məşğul olanda, ermənilər peşəkarcasına milli maraq və mənafeləri üçün çalışırlar. Yutub, Kontakt, Feysbuk kimi sosial şəbəkələrdəki müzakirələri izləyəndə adam heyrətə gəlir, ermənilər sanballı və savadlı arqumentlərlə, peşəkar tryuklarla müxtəlif ölkələrin ictimaiyyətini öz tərəflərinə çəkir. Bizimkilərin yazdıqları sentimental, savadsız və yeniyetmə təfəkkürlü cavablara baxanda bişmiş toyuğun gülməyi gəlir. Rast gəldiyim bütün müzakirələrdə erməni fəallar iştirak edənlərin az qala hamısının fikrini özlərinin müdafiəsinə yönəldə biliblər.\nBurada təkcə savad, dünyagörüş rol oynamır, həm də peşəkar üsulların böyük təsiri var. Məsələn, bir çox ermənilər sosial şəbəkələrdə, ingilis, fransız, alman, rus və xaqlara məxsus adlarla yazırlar ki, görənlər də düşünür ki, bütün xalqlar erməniləri dəstəkləyir. Başqa üsullar da var, lakin bunlar bizim "şoumenlərin" ağlına gəlməz.\nBizim Feysbuk seqmentinə baxanda adamın əsəbdən başı ağrıyır. Biri Türkiyəni, Pakistanı, nə bilim hansı ölkəni ermənilərlə döyüşməyə, Qarabağı alıb bizə verməyə çağırır, sanki bununla demək istəyir ki, bizim dövlətimiz zəif, ordumuz sıfır səviyyəsindədir. Halbuki tam əksinədir, biz hər sahədə Ermənistandan dəfələrlə güclüyük. Sadəcə, bunu yazan gənc, ölkəyə əslində, zərər vurduğunun fərqində də deyil.\nBiri dezo yaymaqla məşğul olur ki, ermənilər bizi filan qədər əsgərimizi öldürüb, biri yazır neçə yüz erməni gəbərtdik, biri yazır ermənilər neçə kəndimizi alıb, camaat kəndlərdən qaçır, o biri yazır hərbi texnikamız filan istiqamətdən filan tərəfə getdi və s. Ermənilər isə bu boşboğazlıqdan və ya məqsədli provakasiyadan necə lazımdı bəhrələnirlər.\nDövlətimiz informasiya müharibəsində nə iş görür?\nDövlətimiz infomasiya və təbliğat müharibəsində bütün mümkün üsullardan istifadə edir, bu sahədə gərgin iş aparır. Diaspor təşkilatlarına da dövlət xeyli vəsait ayrır. Lakin nədənsə biz adekvat nəticə görmürük. Bizim diapsor təşkilatları sayca və imkanlar cəhətdən ermənilərinkindən daha böyükdür. Üstəlik, maliyyə məsələlərində də onlardan xeyli üstünük. Lakin necə olursa, ermənilər dəfələrlə zəif imkanlarla bu işdə bizdən daha üstün fəaliyyət göstərirlər. Nəzərə alsaq ki, Ermənistan dövləti diaspor fəaliyyəti üçün pul ayırmır, lakin Azərbaycan bu iş üçün böyük vəsaitlər ayırır, o zaman bu müqayisə daha ağır forma alır.\nƏgər, məsələn, Xocalı təbliğatı üçün aksiya keçirilməsi nəzərdə tutulan bir Avropa ölkəsində 14 diaspor təşkilatı və Azərbaycan cəmiyyətindən cəmi 13 nəfər iştirak edirsə, artq nəsə deməyə ehtiyac yoxdur. Nəticədə, biz bu sahədə məğlub vəziyyətə düşürük. Ona görə də, dövlətin bu istiqamətdə ayırdığı pullar üzərində çox ciddi nəzarət olmalı, onların diaspor təşkilatları tərəfindən hansı məqsədlərə xərcləndiyi, hansı effekt verdiyi araşdırılmalıdır.\nHər il dövlət fondlarından bu istiqamətdə layihələr üçün milyonlarla pul ayrılır. Əminəm ki, bu pulların da çox böyük hissəsi boşa gedir, yəni heç bir fayda vermir. Bir də görürsən, bir QHT dövlət fondlarından qrant alıb ki, bəs xarici ölkələrdə Azərbaycan həqiqətlərini, Qarabağ problemini təbliğ edəcəm. Gedir Türkiyədə beş-on nüsxə kitab, buklet və s çap edirlər, beş-on dost-tanışı bir otağa yığıb foto çəkdirirlər ki, bəs xaricdə tədbir keçirib, kitab buraxıb təbliğat aparmışıq. Maliyyənin çoxunu da, necə deyərlər, "basıb yeyirlər".\nA kişi, əvvəla təbliğatı Türkiyədə yox, əsasən fövqəldövlətlərdə, Amerikada, Rusiyada, Çində, Avropada aparmaq lazımdır. Türkiyədə bilirlər məsələ nədir, nəmənədir. İkincisi də, beş-on kitab, buklet çap etməklə, beş-on nəfərlə tədbir keçirməklə təbliğat olmur, kimdi sənin kitabını oxuyan, tədbirinə gələn?\nÜçüncüsü də, buraxdığın kitablar türkcə yox, ingilis, rus, fransız, ispan, ərəb, çin kimi beynəlxalq dillərdə olmalıdır. Kitab çap etmisənsə, bu kitablar böyük dövlətlərdə yerləşən kitabxanalara, elmi mərkəzlərə, siyasi institutlara, universitetlərə paylanmalıdır.\nÜmumiyyətlə, informasiya və təbliğat müharibəsinin saysız üsulları var, qurtarın bu şablon üsullardan. Yeni, innovativ texnologiyalar tətbiq edin, müasir texnologiyaların imkanlarından istifadə edin, bir az yaradıcı olun.\nBiz neyləyə bilərik…\nMəsələn, mənasız layihələrə ayrılan pullarla dünyada tanınmış telekanallarda, radiolarda, qəzet və jurnallarda kiçik bir materialın yayımlanması 100 dəfə, 1000 dəfə daha effektlidir. Və ya on milyonlarla üzvü olan xarici sosial şəbəkə səhifələrində də bunu etmək olar.\nO ölkələrdə intellektual yarış və müsabiqələr təşkil etmək, küçə və meydanlarda mədəni tədbirlər, məsələn, musiqi axşamları, rəsm sərgisi təşkil etmək dəfələrlə daha effektli olar. Hamısını mən deməli deyiləm ki, bir az da özünüz fikirləşin.\nÜmumiyyətlə, xaricdə yaşayan azərbaycanlıların təşkilatlanması artırılmalıdır. Ermənilərdə olduğu kimi, bizim həmin ölkələrdə yaşayan, işləyən imkanlı biznesmenlər də Azərbaycan cəmiyyətlərinə, diaspor təşkilatlarına maliyyə dəstəyi verməlidirlər.\nDüşməni zəif və kiçik görmək olmaz. Tarixdə bunu edənlər həmişə məğlub olublar. İnformasiya müharibəsində də, çığır-bağırla, söyüşlə qalib gəlmək olmaz, soyuqqanlı şəkildə peşəkar və savadlı mübarizə ilə üstün gəlmək olar.\nDediyim odur ki, əgər biz bu müharibədə qalib gəlmək istəyiriksə onu elliklə aparmalıyıq. Hər şeyi dövlətdən gözləməklə olmur. Dövlətin sehirli çubuğu yoxdur ki, fırlatsın və bütün məsələlər həllini tapsın. Burada bizim xalq, cəmiyyət olaraq üzərimizə böyük məsuliyyət düşür. Özümüzə sual verməliyik- bu müharibədə qalib gəlmək üçün biz şəxsən nə edirik, hansı fəaliyyət göstəririk.\nSoruşa bilərsiniz ki, bizə ağıl verməklə deyil, bəs özün nə edirsən. Çox az da olsa, nəsə etməyə çalışıram. Məsələn, sosial şəbəkələrdə 2 dildə təbliğat aparıram, informasiyalar yayıram, müzakirələrdə erməniləri faktlarla, sənədlərlə susdurmağa çalışıram, beynəlxalq ictimaiyyətdə ölkəmiz, xalqımız haqda müsbət rəy yaratmağa çalışıram. Gücüm buna çatır. Hər birimiz gücümüz çatanı etsək, biz hər sahədə qalib ola bilərik.\nBu yazı Azərbaycan Respublikası Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun maliyyə dəstəyi ilə "Ermənistan-Azərbaycan, Dağlıq Qarabağ münaqişəsi haqqında həqiqətlərin dünya ictimaiyyətinə çatdırılması, Azərbaycanın ədalətli mövqeyinin müdafiə edilməsi" istiqaməti çərçivəsində hazırlanıb.\nCəbhə xəbərləri 16:10\nCəbhə xəbərləri 16:05\nCəbhə xəbərləri 16:00\nCəbhə xəbərləri 15:41\nCəbhə xəbərləri 15:25\nCəbhə xəbərləri 15:14\nCəbhə xəbərləri 14:41\nCəbhə xəbərləri 14:26\nCəbhə xəbərləri 13:56\nCəbhə xəbərləri 12:06\nBərdənin qisası alındı - Düşmənin canlı qüvvəsi məhv edildi - VİDEO 11:40


“Microsoft” şirkəti Azərbaycanın rəqəmsal təhsil təcrübəsindən yazıb - AZƏRTAC – Azərbaycan Dövlət İnformasiya Agentliyi\nBildirilib ki, məqalədə Təhsil Sisteminin İnformasiyalaşdırılması İdarəsinin rəisi Vüsal Xanlarovun da fikirləri yer alıb. Məqalənin tərcümə olunmuş versiyasında təqdim edilir: "Azərbaycan: necə oldu ki, bir nazirlik tez bir zamanda onlayn sinif otaqları yaratmaq üçün düzgün strategiya, resurs və texnologiya tapa bildi?\nTələbələrin məsafədən təhsilə cəlb olunması üçün onları bu işə təşviq etmək, xüsusilə ilk dəfə olaraq məsafədən təhsillə tanış olanlar üçün bu anlayış bir az çətin ola bilər. Bu işin həyata keçirilməsi üçün müəllimlərin daha çox dəstəyə ehtiyacı vardır. 12 illik təhsil pilləli olan məktəblər üçün Təhsil Nazirliyi şagird və müəllimlərin rahatlıqla qeydiyyatdan keçərək elmi biliklər, qiymətləndirmə və onlayn dərslərə çıxışını təmin edən və "Teams" bazası üzərində qurulmuş "Virtual məktəb" platformasını istifadəyə verdi. Bu platformada bütün elektron kitablar, videodərslər, əlavə təhsil proqramları və mərkəzləşdirilmiş test nümunələrini tapmaq mümkündür. Bütün bu resurslar üz-üzə görüşləri təmin etmək, tapşırıq və müzakirələri bir-birinə inteqrasiya etmək üçün vahid bir mərkəzdə cəmləşdirilib.\nİndi "PowerBI" izləmə texnologiyasından istifadə etməklə Azərbaycandakı hər bir bölgənin və hər bir məktəbin bilik səviyyəsini qiymətləndirmək mümkündür. Eyni zamanda, "Virtual məktəb" ölkə daxilində əməkdaşlıq və birgə fəaliyyət üçün ən geniş onlayn platformaya çevrilib.\nTəhsil Nazirliyi "Virtual məktəb" layihəsini daimi fəaliyyət göstərən bir layihə olaraq qalması, tələbələrə dəstək və təhsildən, öyrənmə mühitindən kənar düşməməsi üçün bütün lazımi işləri görür. Təhsil Nazirliyi, eyni zamanda, gündəlik daxili görüşlər üçün də "Microsoft Teams" platformasından istifadə edir.\nAZERTAG.AZ :“Microsoft” şirkəti Azərbaycanın rəqəmsal təhsil təcrübəsindən yazıb\nMüəllimlər üçün təkrar onlayn müsahibələrin keçirilmə tarixi açıqlanıb


“Eldar Aslanovla Ədalət Muradova qarşı kampaniya maraqlı qüvvələrin işidir“\n01:02 09-01-2017 | 908\n“Eldar Aslanovla Ədalət Muradov Prezident yanında Dövlət İdarəçilik Akademiyasında mənim müəllimlərim olub və hər ikisi mənə dərs deyib. Çox yüksək biliyə malik və əsl ziyalı şəxslərdir. Bütün bunları qrupumuzda olan 20 nəfər də təsdiq edə bilər. Çox təəssüf edirəm ki, bu gün bu iki şəxs haqqında heç bir əsası olmayan və başdan ayağa qarayaxma kampaniyası aparılır”.\nBunu Bütöv Azərbaycan Xalq Cəbhəsi Partiyasının sədr müavini, Azərbaycan Respublikasının Prezidenti yanında Dövlət İdarəetmə Akademiyasının məzunu olmuş Niyaməddin Orduxanlı Dövlət İqtisad Universitetinin rektoru Ədalət Muradov və Turizm və Menecment Universitetinin rektor əvəzi Eldar Aslanov haqqında bəzi mətbu orqanlarda gedən yazılara etiraz olaraq Moderator.az saytına açıqlamasında bildirib.\nOnun sözlərinə görə, hər bir ali məktəbdə kimin kim olmasını və yaxud ali məktəbdə nə işlə məşğul olduğunu həmin təhsil ocağında oxuyan tələbələrdən yaxşı kimsə bilə bilməz:\n“Sadəcə çox təəssüflənirəm. Hər iki şəxs prezident İlham Əliyevin böyük ehtimadını qazanmış, öz işlərinin peşəkarları olan kadrlardır. Bilirsiniz ki, ali məktəblərə rektoru birbaşa cənab prezident təyin edir. Yəqin bu səbəbdəndir ki, bir çox maraqlı qüvvələr bu cür əsas olmayan yazılar dərc edirlər. Onu da deyim ki, bu gün mənim qardaşım övladları bu məktəblərdə tələbədilər. Onlar da özləri ali məktəbdə tədrisin çox yüksək səviyyədə aparıldığını danışırlar. Hansısa neqativlərin, rüşvət və korrupsiyanın olmasının isə, qeyri-mümkünlüyündən danışırlar. Bütün bunlar faktdır. Bu səbəbdən mən özüm də bir mənəvi borc bilib, bu iki rektor haqqında fikirlərimi bildirmək istədim. Biz cəmiyyət olaraq bu cür dəyərli şəxsləri qorumalıyıq“.